text: ενδιαφέροντος. 7 Ο εισαγγελέας Οικονομικού Εγκλήματος, Γ. Δραγάτσης, με έγγραφό του στις 13/11/2014 ανέθεσε στους πραγματογνώμονες, Γιώργο Αναματερό και Γιάννη Μελά να εκτιμήσουν την εμπορική αξία του ακινήτου Μητροπολιτικός Πόλος Ελληνικού – Αγίου Κοσμά (ΜΠΕΑ). Η πραγματογνωμοσύνη του κ. Αναματερού, εκτιμά ότι το τίμημα των 576 εκ. € είναι τουλάχιστον κατά δυόμιση φορές μικρότερο, με τη σημερινή αξία του Ελληνικού να υπολογίζεται στο 1,5 δις €. Σε αντίστοιχα συμπεράσματα καταλήγει και η πραγματογνωμοσύνη του κ. Μελά, ο οποίος αποφαίνεται ότι η σημερινή αξία του Ελληνικού δεν είναι κάτω από 2,3 δις €, δηλαδή την υπολογίζει τέσσερεις φορές πάνω από την τιμή στην οποία τελικά πωλείται. Η Σύμβαση προβλέπει (βλ. άρθρα 3.2 έως 3.6) και δικαιώματα του ΤΑΙΠΕΔ επί αποδόσεων, δηλαδή δίνεται η δυνατότητα στο Ταμείο να συμμετέχει στα μελλοντικά οικονομικά οφέλη που θα προκύψουν από την ανάπτυξη του Έργου (το λεγόμενο “Earnout” διεθνώς). Τα κέρδη αυτά δεν τα έλαβε υπ’ όψιν ούτε η “American Appraisal Hellas Ltd”. Πάντως, κατά την κρίση του πραγματογνώμονος κ. Αναματερού, αυτά είναι εξαιρετικά αμφίβολα, από τη στιγμή μάλιστα που η ελάχιστη αποδεκτή απόδοση της επενδύτριας εταιρείας έχει ορισθεί στο 15%. 8. Οι περίφημες επενδύσεις είναι δανεισμός από τράπεζες Η αναλογία Χρέους/Εισφορών μετόχων (δηλαδή τα δανειζόμενα από Τραπεζικά Ιδρύματα κεφάλαια προς τα ίδια κεφάλαια) δεν θα πρέπει ποτέ να υπερβαίνουν την αναλογία 3:1 (βλ. άρθρο 9.1 (ii)). Βέβαια, στην εποχή της εκποίησης/υφαρπαγής της Ελληνικής Δημόσιας Περιουσίας, όπου οι «επενδυτές» δεν επενδύουν σχεδόν τίποτα αλλά δανείζονται από το τραπεζικό σύστημα, τα παραπάνω είναι πλέον καθεστώς. Αρκεί να θυμηθούμε πώς πουλήθηκαν ο ΟΠΑΠ και τα 28 Ακίνητα της Εθνικής Τράπεζας, για τα οποία έχουν ασκηθεί ποινικές διώξεις. Επισημαίνουμε ότι η ασυλία από ποινικές ευθύνες για τα 28 Ακίνητα που ζήτησαν οι «δανειστές» καταργεί την Ελληνική Δικαιοσύνη και τον φυσικό δικαστή, είναι παρέκκλιση από το Ευρωπαϊκό και Διεθνές Δίκαιο και αντιβαίνει στο jus cogens, άρα θα επιφέρει ακυρότητα στην οποιαδήποτε νομοθετική διάταξη. Και στις δύο περιπτώσεις η χρηματοδότηση των αγορών από τους επενδυτές έγινε με τραπεζικό δανεισμό από τις εγχώριες τράπεζες (που κατά τα άλλα δεν έχουν χρήματα για να δώσουν ρευστότητα στις μικρομεσαίες επιχειρήσεις και τις οδηγούν, λόγω και της ασφυξίας ρευστότητας, στο κλείσιμο). 9. Οι αναβλητικές αιρέσεις Η συμφωνία διέπεται από έντεκα αναβλητικές αιρέσεις, μετά την εκπλήρωση των οποίων θα ισχύσει η Σύμβαση και θα γίνει η μεταβίβαση των μετοχών και η πληρωμή της α ́ δόσης. Εάν Κυβέρνηση και Βουλή αποδεχθούν τη σύμβαση, ο αγοραστής μπορεί να απαιτήσει αποζημιώσεις σε περίπτωση που κάποια από αυτές δεν υλοποιηθεί. Αναφερόμαστε ιδιαίτερα στις δικαστικές αποφάσεις, τις οποίες απαιτεί ο αγοραστής και για τις οποίες δεσμεύεται το Ελληνικό κράτος. Και όλα αυτά χωρίς άμεσο δημοσιονομικό όφελος εφόσον ο αγοραστής θα πληρώσει την πρώτη δόση αφού ικανοποιηθούν όλες οι αναβλητικές αιρέσεις. 8 Η αγοραπωλησία των πωλούμενων μετοχών βάσει της σύμβασης, τελεί υπό τον όρο πλήρωσης των παρακάτω αναβλητικών αιρέσεων (άρθρο 2.2) ί) την κύρωση της σύμβασης από το Ελληνικό Κοινοβούλιο και τη δημοσίευση του κυρωτικού νόμου στην Εφημερίδα της Κυβερνήσεως, συμπεριλαμβανομένης, με την επιφύλαξη των διατάξεων και όρων του ν. 2687/1953


text: και του δικαίου της ΕΕ, της υπαγωγής της επένδυσης για την αξιοποίηση των ακινήτων στις διατάξεις του ν. 2687/1953, ii) την έγκριση του Σχεδίου Ολοκληρωμένης Ανάπτυξης των ακινήτων με προεδρικό διάταγμα, όπως προβλέπεται στο ν. 4062/2012, ουσιωδώς στη μορφή του ενδεικτικού σχεδίου γενικής διάταξης της προσφοράς του επενδυτή, iii) τη θέση σε ισχύ των κοινών υπουργικών αποφάσεων (ΚΥΑ) ή οποιασδήποτε άλλης πράξης τυχόν προβλέπεται από την εφαρμοστέα νομοθεσία περί έγκρισης των πολεοδομικών μελετών και περί ρύθμισης των θεμάτων των ακινήτων που προβλέπονται στο ν. 4062/2012, ίν) τη διανομή των ακινήτων σύμφωνα με διάγραμμα διανομής που θα συμφωνηθεί μεταξύ του επενδυτή, του ΤΑΙΠΕΔ και του Ελληνικού Δημοσίου και σύμφωνα με το Σχέδιο Ολοκληρωμένης Ανάπτυξης και τις ως άνω ΚΥΑ ή άλλες πράξεις, βάσει της οποίας η εταιρεία θα αποκτήσει δικαίωμα πλήρους κυριότητας σε έκταση που αντιστοιχεί σε ποσοστό 30% επί των ακινήτων, εξαιρουμένων του αιγιαλού και της παραλίας που εφάπτονται σ' αυτά, ν) τη μεταβίβαση στη Lamda Development S.A των ως άνω εμπράγματων δικαιωμάτων σύμφωνα με το Σχέδιο Ολοκληρωμένης Ανάπτυξης και τις ως άνω διοικητικές πράξεις, νί) τη θέση σε ισχύ νομοθετικής πράξης με την οποία θα συστήνεται φορέας επιφορτισμένος με τις εξουσίες που είναι αναγκαίες για τη διαχείριση και λειτουργία όλων των κοινοχρήστων χώρων, υποδομών, έργων και εξοπλισμού εντός των ακινήτων (συμπεριλαμβανομένων, ενδεικτικώς και μη περιοριστικώς, της διοίκησης λειτουργιών, της συνήθους, τακτικής και έκτακτης συντήρησης αυτών, και κάθε άλλης σχετικής υπηρεσίας) και με την αποκλειστική είσπραξη και διαχείριση οποιωνδήποτε ανταποδοτικών τελών και ανάλογων χρεώσεων, vii) σε περίπτωση που το σχέδιο γενικής διάταξης του επενδυτή προβλέπει ζώνη ανάπτυξης με επιτρεπόμενη χρήση τουρισμού/αναψυχής που επιτρέπει την εγκατάσταση καζίνο στο ακίνητο, σύμφωνα με το άρθρο 2 παράγραφος 3 περ. α του ν. 4062/2012, τη θέσπιση από το Ελληνικό Δημόσιο γενικού νομοθετικού πλαισίου για τη χορήγηση αδειών λειτουργίας καζίνο και τη χορήγηση, εντός του εν λόγω πλαισίου, μέσω δημόσιου διαγωνισμού της αναγκαίας άδειας λειτουργίας, περιλαμβάνοντας όρο που να επιβάλλει στον κάτοχο της άδειας λειτουργίας την υποχρέωση να εκκινήσει τη λειτουργία εντός σύντομου χρονικού διαστήματος, λαμβάνοντας υπ’ όψιν τις τεχνικές προδιαγραφές του σχεδίου γενικής διάταξης, viii) την έκδοση αποφάσεων του Συμβουλίου της Επικρατείας, οι οποίες να απορρίπτουν οριστικά τις περιοριστικά αναφερόμενες στο σχέδιο αιτήσεις ακυρώσεως, ix) τη μη ύπαρξη εκκρεμούς αίτησης ακύρωσης κατά οποιασδήποτε εκ των διοικητικών πράξεων που αναφέρονται στα σημεία iii, iv, ν, vi, με εξαίρεση τα προεδρικά διατάγματα, χ) τη μη έκδοση αμετάκλητης δικαστικής απόφασης ή τη μη επέλευση γεγονότος ανωτέρας βίας, που να έχουν ως αποτέλεσμα τη μείωση της δομήσιμης επιφάνειας των ακινήτων κατά ποσοστό άνω του 5%, και 9 χi) με την επιφύλαξη του άρθρου 8 παράγραφος 1 περ. στ του ν. 4062/2012, την παράδοση στην Lamda Development SA των ακινήτων ελεύθερων από κατοχή τρίτων στο σύνολό τους, δυνάμει πρωτοκόλλου παράδοσης και παραλαβής που θα υπογραφεί μεταξύ του ΤΑΙΠΕΔ και της εταιρείας, εκτός συγκεκριμένης έκτασης που περιγράφεται στο άρθρο 7 παρ. 1 περ. γ του ν. 4062/2012, η οποία θα εκκενωθεί εντός 10 μηνών από την ημερομηνία μεταβίβασης των μετοχών, και της μαρίνας των ακινήτων (άρθρο 2.2 του σχεδίου). 10.

type: other


text: Παράλογα και χαριστικά δικαιώματα της εταιρείας για αποζημίωση A. Σύμφωνα με το άρθρο 1 της Σύμβασης «Γεγονός Αποζημίωσης» για το οποίο η επενδύτρια εταιρεία θα δικαιούται αποζημίωση νοείται : (i) Η εύρεση αρχαιοτήτων (είναι γνωστό ότι υπάρχουν αρχαιότητες σύμφωνα με την μελέτη της αρχαιολόγου κας Καζά, κ.ά.) (ii) Δικαστικές αποφάσεις ή διοικητικές πράξεις (iii) Ο χαρακτηρισμός τμήματος του Ακινήτου ως δάσος (iv) Η μόλυνση του εδάφους (αυτή είναι πολύ πιθανή λόγω της επί 50 χρόνια λειτουργίας του αεροδρομίου που επισώρευσε λάδια, χημικά φορτία κάργκο, βαρέα μέταλλα από φθορά ελαστικών, κλπ.). Ο Αγοραστής θα δικαιούται αποζημίωση εάν κάποιο από τα ανωτέρω γεγονότα αποζημίωσης έχει ως αποτέλεσμα : α) τη μείωση της Δομήσιμης Επιφανείας κατά ποσοστό άνω του 3% σε κάθε ένα από (i) το Πρώην Αεροδρόμιο και/ή (ii) την Παράκτια Ζώνη. β) την αδυναμία συνέχισης των απαιτούμενων εργασιών για την υλοποίηση του Επιχειρηματικού Σχεδίου εάν από την αδυναμία αυτή θίγεται ποσοστό άνω του 3% της Δομήσιμης Επιφάνειας σε κάθε ένα από (i) το Πρώην Αεροδρόμιο και/ή (ii) την Παράκτια Ζώνη (βλ. άρθρα 6.4 και 20.1 έως 20.6), B. Ο Αγοραστής θα αποζημιώνεται για τα έξοδα που προκύπτουν από την καθυστέρηση του έργου σε περίπτωση (βλ. άρθρο 11.2) : α) Μη πλήρους λειτουργίας του γραφείου Ελληνικού (βλ. άρθρο 11.1 (α)) β) Αναστολής της εκτέλεσης ή ακύρωσης, βάσει διοικητικής πράξεως, οικοδομικής άδειας, που θα έχει ως αποτέλεσμα την ζημία της Εταιρείας ή την καθυστέρηση των εργασιών πέραν των 90 ημερών, (βλ. άρθρο 11.1 (β)) γ) Μη έγκαιρης παροχής νερού, αερίου και ηλεκτρικού ρεύματος, (βλ. άρθρο 11.1 (γ)) δ) Εύρεσης αρχαιοτήτων και καθυστέρησης της αρμόδιας αρχαιολογικής υπηρεσίας η οποία εντός προθεσμίας 60 ημερών οφείλει να υποδείξει μεθόδους για την συνέχιση των εργασιών (βλ. άρθρα 11.1 (δ) και 9.7) ε) Μη κατασκευής και λειτουργίας εντός του Ακινήτου δημοσίων υπηρεσιών και παροχών κοινής ωφέλειας παρομοίου επιπέδου με αυτές που παρέχονται σε δήμους όμορους του ακινήτου (βλ. άρθρο 11.1 (ε)). στ) Μη διασφάλισης ότι o φορέας που θα διαχειρίζεται το Μητροπολιτικό Πάρκο και τους ελεύθερους χώρους (βλ. άρθρο 2.2 (vi)) θα έχει τους επαρκείς πόρους και χρηματοδότηση (βλ άρθρο 11.1 (στ)) Το άρθρο 11.1 προβλέπει «Ότι οι ελεύθεροι χώροι δημοσίας χρήσεως και οι χώροι και εγκαταστάσεις κοινής ωφέλειας εντός του ακινήτου (συμπεριλαμβανομένου του Πάρκου 10 όπως ορίζεται στον ν4062 και των λοιπών ελεύθερων χώρων δημοσίας χρήσεως, κοινωφελών κτιρίων και υπηρεσιών, δρόμων κοινοχρήστων πολεοδομικών έργων και υποδομών, θα διαχειρίζονται, θα λειτουργούν και θα συντηρούνται από ειδικό διοικητικό φορέα που θα ιδρυθεί σύμφωνα με το άρθρο 2.2. (vi) (η από τρίτο πρόσωπο που θα διοριστεί μέσω δημοσίου διαγωνισμού και θα αμείβεται από τον φορέα αυτόν ο «Διαχειριστής Πάρκου και Ελεύθερων Χώρων»). Το άρθρο αυτό πάσχει από αντισυνταγματικότητα καθώς προβλέπει παραχώρηση δικαιωμάτων σε ιδιώτες επί κοινοχρήστων πραγμάτων. Γ. Σε περίπτωση που προκύψει καθυστέρηση των εργασιών εξ αιτίας ψηφίσεως νόμου που τροποποιεί τον ν. 4062/2012, ή αυξάνει τις περιβαλλοντικές υποχρεώσεις της «Ελληνικό Α.Ε.» (εκτός αυτών που επιβάλλονται βάσει Δικαίου Ευρωπαϊκής Ένωσης), το Ελληνικό Δημόσιο υποχρεούται να αποζημιώνει τον Αγοραστή (βλ. άρθρα 11.3 (β) και 11.4). 11. Μετεγκατάσταση της Υ.Π.Α. Το Ελληνικό


text:
Δημόσιο επιτρέπει στην επενδύτρια εταιρεία να μετεγκαταστήσει με δικά της έξοδα το Κέντρο Ελέγχου της περιοχής Αθήνας – Μακεδονίας (εντός του Ακινήτου) υπό τον όρο ότι αυτή ἡ μετεγκατάσταση δεν θα προκαλέσει οιαδήποτε αδικαιολόγητη διατάραξη κ.λπ. της Υ.Π.Α. (βλ. άρθρο 11.11). 12. Καταγγελία της Σύμβασης από τον Αγοραστή Καταγγελία της Σύμβασης από τον Αγοραστή θα μπορεί να γίνει και στην περίπτωση Γεγονότος Εκτεταμένης Ανωτέρας Βίας (πχ λόγω της μόλυνσης του εδάφους από χημικά όπως κηροζίνη, εξ αιτίας της λειτουργίας του Πρώην Αεροδρομίου), που έχει ως συνέπεια τον μόνιμο περιορισμό της ανάπτυξης κατά ποσοστό μεγαλύτερο τού 30% της συνολικής Δομήσιμης Επιφάνειας του πρώην Αεροδρομίου ή/και του παράκτιου μετώπου, όπως αυτή θα έχει εγκριθεί βάσει των ΚΥΑ του άρθρου 2.2. Ως «μόνιμος» περιορισμός της ανάπτυξης, θεωρείται οιαδήποτε αδυναμία υλοποίησης των αντιστοίχων τμημάτων του ΕΣΧΑΔΑ για περίοδο επτά συνεχόμενων μηνών. Για όλους τους παραπάνω λόγους διαμαρτυρόμαστε έντονα για την ως άνω απόφασή σας και σας καλούμε να απέχετε από περαιτέρω ως προς αυτά ενέργειες δηλώνοντας ότι σε αντίθετη περίπτωση συντρέχουν ευθύνες των εμπλεκομένων στην παρούσα αγοραπωλησία οργάνων (ποινικές, αστικές, πειθαρχικές) και ως προς αυτές επιφυλασσόμαστε για κάθε νόμιμο δικαίωμά μας. Αρμόδιος δικαστικός επιμελητής να επιδώσει νόμιμα σε αυτούς που απευθύνεται προς γνώσιν και για τις νόμιμες συνέπειες. Αθήνα, 1/6/2016 Ο πληρεξούσιος δικηγόρος Μπελαντής Δημήτρης
 Αναρτήθηκε από ΡΟΔΟΣυλλέκτης ΡΟΔΟΣ στις 12:58 μ.μ. Δεν υπάρχουν σχόλια:
 Ετικέτες ΑΝΑΚΟΙΝΩΣΕΙΣ, ΔΕΛΤΙΟ, ΕΙΔΗΣΕΙΣ, ΠΟΛΙΤΙΚΗ
 ΑΓΡΟΤΕΣ (9) ΑΔΕΔΥ (1) ΑΘΛΗΤΙΣΜΟΣ (13) ΑΜΕΣΗ ΔΗΜΟΚΡΑΤΙΑ (3) ΑΜΠΕΡΝΑΛΛΙ (7) ΑΝΑΚΟΙΝΩΣΕΙΣ (2430) ΑΝΕΛ (1) Ανεξάρτητοι Έλληνες (6) ΑΝΘΡΩΠΟΙ (49) ΑΝΤ.ΑΡ.ΣΥ.Α. Τρικάλων (92) ΑΝΤΑΡΣΥΑ (279) ΑΝΤΑΡΣΥΑ ΔΩΔΕΚΑΝΗΣΟΥ (2) ΑΝΤΑΡΣΥΑ Παντιέρα (62) ΑΠΕΛΑΣΤΕ ΤΟΝ ΡΑΤΣΙΣΜΟ (65) ΑΠΕΡΓΙΑ (257) ΑΠΟΠΕΣ (3) ΑΡΘΡΑ (174) ΑΦΑΝΤΟΥ (3) Βασίλειος Υψηλάντης (2) ΒΙΒΛΙΑ (9) ΒΙΝΤΕΟ (10) ΒΟΥΛΗ (6) ΒΟΥΛΤΕΨΗ ΣΟΦΙΑ (5) Γ.ΚΑΡΑΜΠΕΛΙΑΣ (4) ΓΕΡΜΑΝΙΑ (6) Γιώργος Καμίνης (2) ΓΣΕΕ (4) Γυναίκες Χωρίς Σύνορα (2) Δανειολήπτες (23) ΔΑΣ (27) ΔΕΗ (16) ΔΕΛΤΙΟ (2055) ΔΗΚΚΙ (234) ΔΗΜΑΡ (4) Δημήτριος Γάκης (1) Δημοκρατική Προοδευτική Παράταξη (7) ΔΗΜΟΣ ΡΟΔΟΥ (86) ΔΗΜΟΣΚΟΠΗΣΗ (5) Δημοτικές εκλογές 2014 (9) ΔΙΑΦΟΡΑ (1) ΔΙΣΤΟΜΟ (1) Δοκιμή (1) ΔΡΑΣΗ (κόμμα) (1) Δωδεκάνησα (6) Ε.Α.Κ.Π. (4) ΕΔΗΚ (4) ΕΕΚ (1) Εθελοντές Ρόδου (1) ΕΙΔΗΣΕΙΣ (48) ΕΚΑΒ (3) ΕΚΔΗΛΩΣΕΙΣ (155) ΕΚΛΟΓΕΣ (251) ΕΚΡ (16) ΕΛΑΦΟΝΗΣΟΣ (4) ΕΛΙΑ (5) ΕΛΛΑΔΑ (35) ΕΛΣΤΑΤ (1) ΕΛΦΕΕ (10) ΕΜΕΙΣ (1) ΕΝΑΚ (10) ΕΡΑ (3) ΕΡΓΑΚ (3) ΕΡΓΑΣΊΑ (1) Εργατικό Κέντρο Ρόδου (1) ΕΤΑΙΠΡΟΦΥΚΑ (1) Ευάγγελος Αθανασιάδης (9) ΕΥΡΩΠΗ (44) Ηλίας Καματερός (1) ΘΡΑΚΗ (1) ΙΔΙΩΤΙΚΟΙ ΥΠΑΛΛΗΛΟΙ (50) ΙΚΑ (10) ΙΝΕΡΠΟΣΤ (6) ΙΡΙΣ ΜΑΥΡΑΚΗ (1) ΙΣΡ (20) ΙΣΤΟΡΊΑ (27) ΚΑΛΥΜΝΟΣ (2) ΚΑΡΠΑΘΟΣ (2) ΚΑΡΧΙΜΑΚΗΣ (41) ΚΑΣΣΑΡΑΣ (13) ΚΕΔΑ (1) ΚΙΚΗ ΤΣΑΚΙΡΗ (1) ΚΙΝΗΜΑ ΔΗΜΟΚΡΑΤΩΝ ΣΟΣΙΑΛΙΣΤΩΝ (7) Κίνημα Δημοκρατών Σοσιαλιστών (7) ΚΙΝΗΣΗ ΠΟΛΙΤΩΝ (10) Κίνηση75 ΠΑΣΟΚ (5) ΚΚΕ (413) ΚΝΕ (47) ΚΟΙΝΩΝΙΑ ΑΞΙΩΝ (2) ΚΟΙΝΩΝΙΚΗ ΣΥΜΦΩΝΙΑ (70) ΚΡΕΜΑΣΤΙΝΟΣ (2) ΚΥΒΕΡΝΗΣΗ (76) ΚΥΠΡΟΣ (28) Κυριακάτικο Σχολείο Μεταναστών (79) ΚΩΣ (7) ΛΑΪΚΗ ΣΥΣΠΕΙΡΩΣΗ (133) ΛΑΪΛΗ ΕΝΟΤΗΤΑ (25) Μανώλης Γλέζος (4) Μαρξιστική Σκέψη «Γ. ΚΟΡΔΑΤΟΣ» (1) ΜΑΣ (10) ΜΕΤΑΝΑΣΤΕΣ (30) ΜΗΤΣΟΤΑΚΗΣ (1) ΜΙΖΕΣ (3) ΜΟΥΣΙΚΟ ΣΧΟΛΕΙΟ (2) ΝΕΑ ΔΗΜΟΚΡΑΤΙΑ (63) Νεκτάριος Σαντορινιός (13) ΝΙΚΗΤΙΑΔΗΣ (27) Νικος Ανδρουλακης (119) ΝΙΚΟΣ ΡΩΜΑΝΟΣ (1) ΟΑΕΔ (1) ΟΓΕ (46) Οικολογία (16) ΟΙΚΟΝΟΜΙΑ (53) ΟΚΔΕ (1)


text: ΟΤΑ (4) ΠΑΙΔΕΙΑ (5) ΠΑΛΑΙΣΤΙΝΗ (5) ΠΑΜΕ (354) ΠΑΠΑΡΗΓΑ (1) ΠΑΣΕΒΕ (30) ΠΑΣΟΚ (222) ΠΑΣΠ (3) ΠΑΥΛΙΔΗΣ (3) ΠΕΡΙΒΑΛΛΟΝ (3) ΠΕΡΙΦΕΡΕΙΑ Ν.ΑΙΓΑΙΟΥ (39) Περιφερειακές εκλογές 2014 (8) ΠΕΤ- ΟΤΕ (1) ΠΙΣ (1) ΠΛΕΥΣΗ ΕΛΕΥΘΕΡΙΑΣ (26) Πόθεν έσχες (1) ΠΟΛΕΜΟΣ (5) ΠΟΛΙΤΙΚΗ (261) ΠΟΛΙΤΙΣΜΟΣ (34) ΠΟΛΥΤΕΧΝΕΙΟ (21) ΠΟΤΑΜΙ (2) ΠΡΑΤΤΩ (1) Πρωτοβουλία των «58» (1) Πυροσβεστικό Σώμα (4) ΡΑΓΚΟΥΣΗΣ (7) ΡΑΤΣΙΣΜΟΣ (76) Ρένα Μαντικού (1) ΡΗΞΗ (4) ΡΟΔΙΑΚΗ ΕΠΙΤΡΟΠΗ ΕΙΡΗΝΗΣ (11) ΡΟΔΟΣ (13) ΡΟΔΟΣ ΜΠΡΟΣΤΑ (50) ΡΟΔΟΣ ΠΟΡΕΙΑ ΑΝΑΤΡΟΠΗΣ (1) ΡΟΔΟΣυλλέκτης (4) ΣΆΤΙΡΑ (1) ΣΟΣΙΑΛΔΗΜΟΚΡΑΤΙΑ (2) ΣΠΙΘΑ ΑΤΤΙΚΗΣ (1) Σπίτι της Ευρώπης (7) Σταμάτης Στεφανάκος (2) ΣΤΕΦΑΝΟΣ ΔΡΑΚΟΣ (50) ΣΥΛΒΑΝΑ ΡΑΠΤΗ (1) ΣΥΜΗ (3) Συνταγματική Αλλαγή (1) ΣΥΡΙΖΑ (60) ΣΥΡΙΖΑ – ΕΚΜ (73) ΣΥΡΙΖΑ Νότιας Δωδεκανήσου (25) ΤΗΛΕΟΡΑΣΗ (1) ΤΟΥΡΙΣΜΟΣ (91) ΤΟΥΡΚΙΑ (19) ΤΡΟΜΟΚΡΑΤΙΑ (4) ΤΣΙΠΡΑΣ (1) ΥΓΕΙΑ (95) ΦΑΣΙΣΜΟΣ (51) ΦΙΛΟΖΩΙΚΗ (5) ΦΩΤΟΓΡΑΦΙΕΣ (23) ΧΙΛΗ (1) facebook (1)


text:
ποτε βγενι επιδοτιση οαεδ για νεεσ επιχιρισης - Ρώτησε! - Ερωτήσεις Άρθρα Μέλη Εγγραφή
 Απάντηση: Ο εργοδοτης υποχρεουται εντός 8 ημερολογιακων ημερων από την παραδοση του εγγραφου στον εργαζόμενο οτι απολυεται,να αναγγειλει την απολυσ...
 Απάντηση: ΝΟΜΙΖΩ ΠΩΣ ΜΟΝΟ Ο ΟΑΕΔ ΕΙΝΑΙ ΓΙΑ ΑΥΤΑ ΤΑ ΘΕΜΑΤΑ.............. ..........
 Απάντηση: ο οαεδ πλεον δεν δινει επιδοτησεις για νεες επιχειρησεις.
 Απάντηση: ΘΕΛΩ ΝΑ ΑΝΟΙΞΩ ΜΙΝΙ ΜΑΡΚΕΤ
 Απάντηση: υπαρχη επιδοτιση για σαλιγγαρια
 ποτε βγενι επιδοτιση οαεδ για νεεσ επιχιρισης
 ναι αν εισαι μεσα στο χρονικο διαστημα που οριζει σαν λειτουργια της επιχειρησεις σου..
 analogos ti epixirisi theleis
 Επιδοτηση για δωματια Ιδρυση ομορρυθμης εταιρειας Επιδοτησεις νεων επιχειρησεων 2011 Επιχορηγηση φωτοβολταικα Επιδοτηση πτηνοτροφειου Επιχορηγηση συλλογων Επιδοτήσεις μελισσοκομων Επιδοτηση φοιτητων για laptop 2011 Εσπα προγραμματα Επιδοτησεις φοιτητων Δώστε την απάντησή σας στην ερώτηση:
 Βιομηχανιες Ταβερνες στην κυθνο κυστικη ινωση σε εμβρυο αδεια ανευ αποδοχων δημοσιων υπαλληλων ολυμπος καρπαθου υψομετρο δρομολογια κτελ αγια μαρινα αιγινα καρυοθραυστης μεγαρο μουσικης εισητηρια η πιτα του παππου γλυφαδα κολοκυθακια γεμιστα με κιμα στο φουρνο ελλαδα ρωσια euro 2012 προγνωστικα θήκες iphone 4s multirama φεστιβαλ φιλιππων 2012 εισητηρια εκαστος ημερησια εφημεριδα σαββατου βιβλια Απαντημένες ερωτήσεις στην κατηγορία Επιχειρήσεις
 Επιδοτησεις απο οαεδ
 επιδοτηση νεων επιχιρισεων. τη χριαζεται
 Αν καποιος ανοιξει καινουργιο πρακτορειο προπο επιδοτειτε απο τον οαεδ σαν νεα επιχειρηση?
 Επιδοτήσεις και προγράμματα ενισχύσεων απο οαεδ για το 2011
 φωτοβολταικα επιδοτιση Απάντηση:
 φωτοβολταικα επιδοτιση Διαβάστε περισσότερα...
 Επιδοτησεις απο οαεδ Απάντηση:
 επιδοτησεισ εναρξησ επαγγελματοσ οαεδ Διαβάστε περισσότερα...
 επιδοτηση νεων επιχιρισεων. τη χριαζεται Τη Δικεολογιτικα χρειαζεται Απάντηση:
 Απολυτήριο Δημοτικού...
 και να νοιάζεται κανείς αρκετά ώστε να ανακοινώσει μια τέτοια επιδότηση. Διαβάστε περισσότερα...
 Αν καποιος ανοιξει καινουργιο πρακτορειο προπο επιδοτειτε απο τον οαεδ σαν νεα επιχειρηση? Απάντηση:
 Αφου επιδοτεισαι απο τον Οπαπ Διαβάστε περισσότερα...
 ΞΕΡΕΙ ΚΑΝΕΙΣ ΑΝ Ο ΟΑΕΔ ΜΕΣΑ ΣΤΟΝ ΜΑΙΟ ΘΑ ΒΓΑΛΕΙ ΠΡΟΓΡΑΜΜΑΤΑ ΑΠΑΣΧΟΛΗΣΕΙΣ? Διαβάστε περισσότερα...
 Επιδοτήσεις και προγράμματα ενισχύσεων απο οαεδ για το 2011 θα δωσουν νεες; Απάντηση:
 Franchise αρτοποιεια Επιδοτηση οαεδ για νεους επαγγελματιες Franchise γρηγορης μικρογευματα Επιδοτησεις μηχανικων Επιδοτηση για σαλιγκαρια 2011 Franchise πληροφοριες Εσπα νεα προγραμματα Επιδοτηση για παιδικο σταθμο Επιδοτηση ταξι Εσπα ηρακλειτος ιι Επιδοτηση οαεδ για πρακτικη Επιδοτηση ιατρων ικα Επιδοτησεις λεωφορειων κτελ Επιδοτησεις για ζωα Επιδοτηση για ξενοδοχεια Επιδοτηση ηλεκτρονικου υπολογιστη 2011 Franchise απολλωνιο Επιδοτηση για φροντιστηριο Επιδοτηση απο ευρωπαικη ενωση Επιδοτηση κινητου cosmote Βρείτε όλες τις απαντήσεις για:


text:
ΠΑΡΕΜΒΑΣΕΙΣ | Γραφείο επικοινωνίας & τύπου
 Βρίσκεστε στο: Γραφείο επικοινωνίας & τύπου / Newsletter 42: Απρίλιος - Μάιος 2015
 Newsletter 42: Απρίλιος - Μάιος 2015
 Ημερίδα «Επιστροφές αλλοδαπών. Μεικτές μεταναστευτικές ροές και δικαιώματα του ανθρώπου»
 O Συνήγορος διοργάνωσε ημερίδα με τίτλο «Επιστροφές αλλοδαπών. Μεικτές μεταναστευτικές ροές και δικαιώματα του ανθρώπου» (21.5.2015), με την υποστήριξη του Ευρωπαϊκού Ταμείου Επιστροφών, με τη συμμετοχή εκπροσώπων της διοίκησης, διεθνών και ευρωπαϊκών οργανισμών και των ΜΚΟ που δραστηριοποιούνται στο πεδίο. Η ημερίδα είχε στόχο να θέσει στο επίκεντρο της δημόσιας συζήτησης τα θεμελιώδη δικαιώματα των εμπλεκομένων και να αυξήσει τη διαφάνεια των διαδικασιών, σε μία περίοδο ιδιαίτερης έξαρσης του φαινομένου των μεικτών μεταναστευτικών ροών. Ανοίγοντας την εκδήλωση, η Συνήγορος Καλλιόπη Σπανού αναφέρθηκε στην πρόσφατη ειδική έκθεση της Αρχής για τις επιστροφές αλλοδαπών, επισημαίνοντας τα ζητήματα που πρέπει να αντιμετωπιστούν άμεσα από την Πολιτεία.
 Ανεπαρκής διαχείριση απορριμμάτων στην Τρίπολη
 Ο Συνήγορος διαπίστωσε ότι η διαχείριση των απορριμμάτων, τόσο στο Δήμο Τρίπολης όσο και συνολικά στην Περιφέρεια Πελοποννήσου, δεν είναι συμβατή με τα προβλεπόμενα στην εθνική και ευρωπαϊκή νομοθεσία και ενέχει δυσμενείς επιπτώσεις στο περιβάλλον και τη δημόσια υγεία. Ο Συνήγορος τόνισε την ανάγκη για άμεση εξυγίανση των υφιστάμενων χώρων απόθεσης του Δήμου, ενίσχυση των συστημάτων διαλογής στην πηγή και επίσπευση των διαδικασιών ολοκλήρωσης του Περιφερειακού Σχεδίου Διαχείρισης Απορριμμάτων, ώστε να λειτουργήσουν άμεσα οι χώροι που προβλέπονται για την προσωρινή διαχείριση των απορριμμάτων της Περιφέρειας.
 Διακρίσεις σε βάρος ανέργων αλλοδαπών
 Ο Συνήγορος ζήτησε από τον ΟΑΕΔ την αλλαγή της υφιστάμενης πρακτικής και την εφαρμογή πρόσφορων μέτρων διαπίστωσης της «διαθεσιμότητας» των ανέργων για εργασία προκειμένου να εξαλειφθούν διακρίσεις εις βάρος πολιτών τρίτων χωρών σε σχέση με έλληνες και πολίτες της ΕΕ.
 Ο Συνήγορος εξέτασε αναφορές της Εθνικής Συνομοσπονδίας Ατόμων με Αναπηρία (ΕΣΑμεΑ) και πολιτών σχετικά με την ανάρτηση, στην ιστοσελίδα του ΟΑΕ∆, πρόσκλησης εκδήλωσης ενδιαφέροντος για την εισαγωγή καταρτιζομένων ατόμων με αναπηρία στη Σχολή Επαγγελματικής Κατάρτισης, που απέκλειε ρητά τα άτομα με ψυχική αναπηρία για το έτος 2014-2015. Η Αρχή επισήμανε ότι η προκήρυξη συνιστά διακριτική μεταχείριση λόγω αναπηρίας, ενώ παραβιάζει διατάξεις της Διεθνούς Σύμβασης για τα Δικαιώματα των ΑμεΑ. Η Διοίκηση του ΟΑΕΔ δεσμεύτηκε εγγράφως ότι θα προσπαθήσει να επιλύσει το ζήτημα.
 Μετά από αναφορές πολιτών που προσελήφθησαν από ΟΤΑ στο πλαίσιο προγραμμάτων κοινωφελούς χαρακτήρα, σχετικά με τα ασφαλιστικά και εργασιακά τους δικαιώματα, ο Συνήγορος διατύπωσε προτάσεις προκειμένου να διασφαλισθούν τα εργασιακά και ασφαλιστικά δικαιώματα αυτής της κατηγορίας εργαζομένων. Επιπροσθέτως, ζήτησε την ανάληψη νομοθετικής πρωτοβουλίας ώστε να αρθούν κενά προστασίας που εντοπίσθηκαν, ιδίως ως προς την ασφαλιστική κάλυψη ασθένειας των εργαζομένων στο πλαίσιο των προγραμμάτων κοινωφελούς χαρακτήρα.
 Ποινική μεταχείριση των ανηλίκων
 Ο Συνήγορος απέστειλε στο Υπουργείο Δικαιοσύνης Έκθεση σχετικά με την επίσκεψη – αυτοψία του στη φυλακή Κορίνθου όπου κρατούνται ανήλικοι 15-18 ετών, συνοδευόμενη με θεσμικές προτάσεις του για την ποινική μεταχείριση των ανηλίκων και την κατά το δυνατόν αποφυγή του εγκλεισμού τους σε φυλακές. Στη συνέχεια, στο πλαίσιο της δημόσιας διαβούλευσης για το σχέδιο νόμου «Μεταρρυθμίσεις ποινικών διατάξεων» απέστειλε επιπλέον παρατηρήσεις, ιδίως ως προς την προτεινόμενη τροποποίηση του άρθρου 312 του Ποινικού Κώδικα, οι οποίες ελήφθησαν


text:
υπόψη στο τελικό κείμενο που κατατέθηκε στη Βουλή.
 Παγκόσμια ημέρα κατά της ομοφοβίας και τρανσφοβίας
 Με την ευκαιρία της παγκόσμιας ημέρας κατά της ομοφοβίας και τρανσφοβίας (17.5.2015), ο Συνήγορος επεσήμανε ότι, παρά τις προσπάθειες για εκσυγχρονισμό του νομοθετικού πλαισίου, ομόφυλα ζευγάρια και διεμφυλικά άτομα εξακολουθούν να υφίστανται διακρίσεις και να γίνονται θύματα αρνητικών στερεοτύπων, προκαταλήψεων ακόμα και βίαιων επιθέσεων.
 Μεταγραφή ονοματεπωνύμων σε δελτία αστυνομικής ταυτότητας και διαβατήρια
 Διερευνώντας αναφορές για μη ορθή μεταγραφή ονοματεπωνύμων με λατινικούς χαρακτήρες στα δελτία αστυνομικής ταυτότητας και τα διαβατήρια, ο Συνήγορος συνόψισε εκ νέου τις παρεμβάσεις του καθώς το πρόβλημα εξακολουθεί να υφίσταται.
 Διαδικασία δήλωσης θανάτου και έκδοσης άδειας ταφής
 Μετά από αναφορά για προβλήματα στη διαδικασία χορήγησης αποσπάσματος ληξιαρχικής πράξης θανάτου από το Ληξιαρχείο Βέροιας, ο Συνήγορος διατύπωσε σχετικές συστάσεις.
 Ο Συνήγορος στις γειτονιές της πόλης
 Ολοκληρώθηκαν (1-2.4.2015) οι επισκέψεις κλιμακίων του Συνηγόρου σε γειτονιές της Αθήνας για διερεύνηση ζητημάτων που ανέκυψαν λόγω της οικονομικής κρίσης, ευαισθητοποίηση και ενημέρωση του κοινού με έμφαση στην καταπολέμηση του ρατσισμού και της μισαλλοδοξίας.
 Η Συνήγορος Καλλιόπη Σπανού με τους Βοηθούς Συνηγόρους Βασίλη Καρύδη και Γιώργο Μόσχο συμμετείχαν σε συνεδρίαση της Διαρκούς Κοινοβουλευτικής Επιτροπής Δημόσιας Διοίκησης, Δημόσιας Τάξης και Δικαιοσύνης (8.4.2015) και διατύπωσαν τις θέσεις της Αρχής για τις διατάξεις του σχεδίου νόμου του Υπουργείου Δικαιοσύνης «Μεταρρυθμίσεις ποινικών διατάξεων, κατάργηση των καταστημάτων κράτησης Γ ́ τύπου και άλλες διατάξεις».
 Εκπρόσωπος του Συνηγόρου εξέθεσε τις θέσεις της Αρχής σε συνεδρίαση της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου (14.5.2015) με θέμα «Γυναικεία αμειβόμενη εργασία».
 Διεθνείς οργανισμοί προστασίας δικαιωμάτων
 Κλιμάκιο της Επιτροπής για την Πρόληψη των Βασανιστηρίων (CPT) του Συμβουλίου της Ευρώπης επισκέφθηκε τα γραφεία της Αρχής (20.4.2015) και συζήτησε με τη Συνήγορο Καλλιόπη Σπανού, τους Βοηθούς Συνηγόρους Βασίλη Καρύδη και Γιώργο Μόσχο και ειδικούς επιστήμονες της Αρχής ζητήματα που αφορούσαν ιδίως: την αστυνομική κράτηση και τις συνθήκες στα αστυνομικά κρατητήρια, την κράτηση ανηλίκων, τη διερεύνηση υποθέσεων αστυνομικής αυθαιρεσίας σε βάρος αλλοδαπών καθώς και τη διερεύνηση υποθέσεων ρατσιστικής βίας, σε συνδυασμό με τις εξελίξεις στην αντιρατσιστική νομοθεσία.
 Στο πλαίσιο επίσημης επίσκεψής του στην Αθήνα, ο ειδικός εισηγητής του ΟΗΕ κ. Mutuma Ruteere επισκέφθηκε τα γραφεία της Αρχής (5.5.2015) και συζήτησε με τη Συνήγορο Καλλιόπη Σπανού, τον Βοηθό Συνήγορο Βασίλη Καρύδη και ειδικούς επιστήμονες της Αρχής θέματα διακρίσεων, σύγχρονων μορφών ρατσισμού και ξενοφοβίας.
 Συνεργασία με την Ύπατη Αρμοστεία του ΟΗΕ σε μαθητικό διαγωνισμό με θέμα τα παιδιά πρόσφυγες
 Το Γραφείο της Ύπατης Αρμοστείας του ΟΗΕ για τους Πρόσφυγες στην Ελλάδα, σε συνεργασία με το Υπουργείο Παιδείας και την Επιτροπή Ευαισθητοποίησης των Νέων, στην οποία συμμετέχει και ο Συνήγορος του Παιδιού, προκήρυξαν τον 20ο Πανελλήνιο Διαγωνισμό Μαθητικής Δημιουργίας με θέμα «Η ιστορία του Αζίζ. Αν ήσουν εσύ στη θέση του...», στον οποίο μπορούν να συμμετέχουν μαθητές πρωτοβάθμιας και δευτεροβάθμιας εκπαίδευσης και ασυνόδευτα παιδιά πρόσφυγες, με δημιουργία γραπτών κειμένων, βίντεο, ιστολογίων, αφισών και ζωγραφικής.
 Συνεργασία με το Φεστιβάλ Εφηβικού Θεάτρου
 Ο Συνήγορος του Παιδιού, σε συνεργασία με την ομάδα Grasshopper Youth και τη Στέγη Γραμμάτων και Τεχνών, ανέπτυξε δράση με εφήβους που ζουν σε απομακρυσμένες περιοχές ή που βιώνουν την απομόνωση


text:
με διάφορους τρόπους. Το πρωτότυπο θεατρικό έργο «Συναντήσεις στις άκρες του ορίζοντα» διαμορφώθηκε από τη διαδικτυακή συνάντηση της ομάδας εφήβων του Συνηγόρου του Παιδιού με τη θεατρική ομάδα μαθητών του 1ου Λυκείου Ηλιούπολης και παρουσιάστηκε στο 5ο Φεστιβάλ Εφηβικού Θεάτρου «Περιφέρεια: απομόνωση ή προοπτική;» (23-26.4.2015). Στο έργο αποτυπώνονται τα βιώματα, οι ανάγκες και οι προβληματισμοί των εφήβων στις μέρες μας. Στην ομάδα του Συνηγόρου συμμετείχαν 16 μαθητές λυκείου από τους νομούς Αιτωλοακαρνανίας, Δωδεκανήσου, Ηρακλείου, Θεσσαλονίκης, Ιωαννίνων, Κοζάνης, Κομοτηνής, Μαγνησίας, Ξάνθης, Ρεθύμνου και Φλώρινας.
 H Θεσσαλονίκη υποδέχθηκε ταινίες παιδιών και εφήβων για την κρίση
 20 επιλεγμένες δίλεπτες ταινίες που δημιούργησαν 32 παιδιά και νέοι από 8 περιοχές της Ευρώπης προβλήθηκαν στη Θεσσαλονίκη σε εκδήλωση που διοργάνωσε ο Συνήγορος με την υποστήριξη των Village Cinemas. Οι ταινίες δημιουργήθηκαν μέσα από δημιουργικά εργαστήρια στο πλαίσιο της δράσης του Ευρωπαϊκού Δικτύου Συνηγόρων του Παιδιού «Η λιτότητα δαγκώνει: φωνές παιδιών» με στόχο να αναδειχθεί η οπτική των ίδιων των παιδιών στο θέμα της κρίσης και να ευαισθητοποιηθεί το κοινό για τις συνέπειες των πολιτικών λιτότητας όσον αφορά τα παιδιά και τους εφήβους. (9.5.2015). Αφίσα, φυλλάδιο της δράσης, πρόγραμμα προβολών
 Με τον νόμο 4325/2015 υιοθετήθηκαν σχετικές προτάσεις της Αρχής καθώς οι διατάξεις για τη διεκπεραίωση υποθέσεων πολιτών, την πρόσβαση σε έγγραφα και την πρωτοκόλληση αιτήσεων, εφαρμόζονται πλέον αναλόγως και από τους φορείς του ευρύτερου δημόσιου τομέα. Επιπλέον, θεσπίζεται, ως υποχρέωση, η παροχή έγγραφης ενημέρωσης εντός συγκεκριμένης προθεσμίας σε υπαλλήλους που έχουν υποβάλει αιτήσεις για θέματα της υπηρεσιακής τους κατάστασης.
 Με τον ίδιο νόμο επήλθαν διαδικαστικές τροποποιήσεις ως προς τη συγκρότηση του Συνηγόρου και του ΑΣΕΠ (όρια ηλικίας, διαδικασία εισηγήσεων από διάφορους φορείς και συλλογικά όργανα της διοίκησης πριν την άσκηση της κατά το Σύνταγμα αρμοδιότητας της Διάσκεψης των Προέδρων). Κατά τα λοιπά ισχύει ο εκτελεστικός του Συντάγματος νόμος 3051/2002, ως προς τις εγγυήσεις προσωπικής και λειτουργικής ανεξαρτησίας των μελών των συνταγματικά κατοχυρωμένων αρχών.
 Με υπουργική απόφαση (ΦΕΚ 627β ́/17.4.2015) καταργήθηκε η υγειονομική διάταξη περί δημοσίευσης στοιχείων και φωτογραφιών οροθετικών ατόμων, σχετικά με την οποία ο Συνήγορος είχε παρέμβει κατ’ επανάληψη.
 Ειδική έκθεση διακρίσεων
 Ο Συνήγορος δημοσίευσε την Ειδική Έκθεσή του για το 2014 ως φορέας προώθησης της αρχής της ίσης μεταχείρισης ανεξαρτήτως φυλετικής ή εθνοτικής καταγωγής, θρησκευτικών ή άλλων πεποιθήσεων, αναπηρίας, ηλικίας ή σεξουαλικού προσανατολισμού, σύμφωνα με την κατά τον ν. 3304/2005 αρμοδιότητά του.
 Μη ανάκληση αποφάσεων παροχών ανεργίας μετά από δικαστική ακύρωση απολύσεων
 Ο Συνήγορος διερεύνησε αναφορές του Σωματείου «Κλωθώ», μέλους του Εργατικού Κέντρου Νάουσας, σχετικά με την ανάκληση αποφάσεων τακτικής επιδότησης ανεργίας, ειδικών εισοδηματικών ενισχύσεων και άλλων παροχών μετά τη δικαστική αναγνώριση της ακυρότητας απολύσεων κλωστοϋφαντουργικής επιχείρησης. Η Αρχή, με έγγραφο προς τον ΟΑΕΔ, υποστήριξε ότι οι αποφάσεις έγκρισης των τακτικών επιδοτήσεων ανεργίας και ένταξης στην ειδική εισοδηματική ενίσχυση ήταν και παρέμειναν νόμιμες και μετά την έκδοση των δικαστικών αποφάσεων με τις οποίες αναγνωρίσθηκε η ακυρότητα των απολύσεων, οπότε δεν θα έπρεπε να ανακληθούν, ενώ οι επιδοτηθέντες ήταν καλόπιστοι. Το ΔΣ του ΟΑΕΔ έκανε δεκτές τις ενστάσεις των ενδιαφερομένων.
 Αναγνώριση πλασματικού χρόνου ασφάλισης σε άνδρα ασφαλισμένο για την ανατροφή του ανήλικου τέκνου του
 Αίτημα


text:
άνδρα ασφαλισμένου, πατέρα ανήλικου τέκνου, για αναγνώριση πλασματικού χρόνου ασφάλισης για την ανατροφή του τέκνου του μετά την εκχώρηση του δικαιώματος από την ασφαλισμένη μητέρα του, απορρίφθηκε από το Ενιαίο Ταμείο Ασφάλισης Προσωπικού Μέσων Μαζικής Ενημέρωσης με την αιτιολογία ότι το δικαίωμα αναγνώρισης πλασματικού χρόνου δεν μπορεί να ασκηθεί από τον πατέρα, εάν η μητέρα δεν θεμελιώνει η ίδια συνταξιοδοτικό δικαίωμα. Ο Συνήγορος επισήμανε ότι η αρχή της ισότητας των φύλων επιβάλλει τα κοινωνικά μέτρα ενίσχυσης της οικογένειας να εφαρμόζονται και στους δύο γονείς, κοινό έργο των οποίων είναι η ανατροφή των τέκνων. Τελικά το ΕΤΑΠ-ΜΜΕ επανεξέτασε την υπόθεση προς την κατεύθυνση των απόψεων της Αρχής και έκανε δεκτό το αίτημα.
 Χορήγηση επιδόματος ανεργίας μετά τη διακοπή αναπηρικής σύνταξης
 Αίτημα άνεργης για χορήγηση επιδόματος τακτικής ανεργίας απορρίφθηκε από τον ΟΑΕΔ ως εκπρόθεσμο, διότι είχε υποβληθεί δύο και πλέον έτη μετά την απόλυσή της από την τελευταία της εργασία. Ο Συνήγορος ζήτησε να της χορηγηθεί το επίδομα ανεργίας, επειδή η ασθένειά της και η αναπηρική σύνταξη που έπαιρνε επί διετία ήταν νόμιμος λόγος επιμήκυνσης της αποσβεστικής προθεσμίας των 60 ημερών για την κατάθεση του αιτήματος χορήγησης επιδόματος ανεργίας. Το ΔΣ του ΟΑΕΔ έκανε δεκτή την άποψη της Αρχής και χορήγησε το επίδομα.
 Δικαιώματα παιδιών που φιλοξενούνται σε παιδικούς και βρεφονηπιακούς σταθμούς
 Το Υπουργείο Εσωτερικών έκανε δεκτή στο σύνολό της πρόταση του Συνηγόρου για τα δικαιώματα των φιλοξενούμενων παιδιών σε παιδικούς και βρεφονηπιακούς σταθμούς, των οποίων οι γονείς βρίσκονται σε διάσταση ή είναι διαζευγμένοι και δεν ασκούν από κοινού την επιμέλεια του τέκνου τους, προβαίνοντας στην έκδοση εγγράφου προς τις Αποκεντρωμένες Διοικήσεις για άμεση ενημέρωση των ΟΤΑ αρμοδιότητάς τους.
 Διαχείριση στερεών αποβλήτων σε ρυμοτομούμενο ιδιόκτητο οικόπεδο
 Με παρέμβαση του Συνηγόρου καθαρίστηκε πλήρως, εξυγιάνθηκε και αποκαταστάθηκε ρυμοτομούμενο ιδιόκτητο οικόπεδο εντός του ∆ήμου Ηρακλείου.
 Κατεδάφιση αυθαίρετων κατασκευών στην Κηφισιά
 Με παρέμβαση του Συνηγόρου, κατεδαφίστηκαν από τον Δήμο Κηφισιάς αυθαίρετες κατασκευές εντός κοινόχρηστου χώρου, 13 χρόνια μετά την αρχική καταγραφή τους.
 Κατασκευή αγωγού ομβρίων υδάτων στην Αγία Παρασκευή
 Με παρέμβαση του Συνηγόρου, ολοκληρώθηκε άμεσα η κατασκευή αγωγού ομβρίων υδάτων, ο οποίος διαθέτει ικανή διατομή ώστε να απορροφά τα όμβρια σε περίπτωση ισχυρής νεροποντής.
 Προστασία κτιρίου ως μέρους ιστορικού διατηρητέου μνημείου
 Με παρέμβαση του Συνηγόρου, ο ∆ήμος Θήρας απομάκρυνε υλικά κατάρρευσης διώροφου κτίσματος επί δημοτικής οδού. Η αρμόδια επιτροπή του Υπουργείου Πολιτισμού πρότεινε μέτρα άρσης του κινδύνου κατάρρευσης του κτιρίου και ανάληψη περαιτέρω ενεργειών με τελικό στόχο την ανάδειξη του αρχαιολογικού χώρου του Καστελίου.
 Εξώδικη αποζημίωση για ζημιά σε αυτοκίνητο από πτώση δέντρου
 Με παρέμβαση του Συνηγόρου, ο Δήμος Αμαρουσίου εφάρμοσε τη διαδικασία εξώδικου συμβιβασμού και κατέβαλε αποζημίωση σε πολίτη για ζημιά που προκλήθηκε στο αυτοκίνητό του από πτώση δέντρου, ενώ αρχικά είχε αρνηθεί παραπέμποντας τον πολίτη στα δικαστήρια.
 • Σε συνάντηση εργασίας με τον Αναπληρωτή Υπουργό Εσωτερικών κ. Γιάννη Πανούση, τον Γεν. Γραμματέα Δημόσιας Τάξης κ. Δ. Αναγνωστάκη και την ηγεσία της ΕΛΑΣ, η Συνήγορος Καλλιόπη Σπανού μαζί με τους Βοηθούς Συνηγόρους Βασίλη Καρύδη και Γιώργο Μόσχο συζήτησαν τις επισημάνσεις της Αρχής για θέματα αστυνόμευσης. Το Υπουργείο δεσμεύθηκε για συνεργασία με τον Συνήγορο στην κατεύθυνση


text:
των προτάσεών του για την προστασία των ανθρωπίνων δικαιωμάτων και των δικαιωμάτων του παιδιού (19.5.2015).
 • Αυτοψίες στη Διεύθυνση Αλλοδαπών Αττικής και στα κρατητήρια της οδού Πέτρου Ράλλη (3.4.3015), στο Κέντρο Κράτησης Αλλοδαπών Κορίνθου, στις Φυλακές Ναυπλίου και στα κρατητήρια του Αστυνομικού Τμήματος Ναυπλίου (28-29.4.2015).
 • Επίσκεψη εργασίας στον Δήμο Κηφισιάς με θέμα τη νομιμότητα αδειοδότησης Μονάδας Φύλαξης Προσχολικής Αγωγής και Διαπαιδαγώγησης (ΜΦΠΑΔ) σε χώρο για τον οποίο είχε εκδοθεί άδεια παιδοτόπου για παιδιά με ειδικές ανάγκες (30.4.2015).
 • Συνάντηση με θέμα «Πλατφόρμα για την Κοινωνική ένταξη Νέων» που διοργανώθηκε από τον φορέα «ΕΠΑΝΟΔΟΣ» στα Γραφεία Επιμελητών Ανηλίκων Πειραιά. Συμμετείχαν Αντεισαγγελέας Αρείου Πάγου, δικαστές, ανακριτές, εισαγγελείς ανηλίκων, επιμελητές ανηλίκων, εκπρόσωποι του Υπουργείου Δικαιοσύνης και του τμήματος ανηλίκων της Αστυνομίας και ο πρόεδρος του Δικηγορικού Συλλόγου Πειραιά (25.5.2015).
 • Επισκέψεις εργασίας στον ΟΓΑ (17.4. & 20.5.2015), στη Γεν. Διεύθυνση Συντάξεων ΓΛΚ (23.4. & 6.5.2015), στη Διεύθυνση Ασφάλισης ΟΑΕΔ (4.5.2015), στη Γεν. Γραμματεία Πρόνοιας του Υπ. Εργασίας (13.5.2015), στη Διεύθυνση Ψυχικής Υγείας του Υπ. Υγείας (14.5.2015), στο Ταμείο Ασφάλισης Υπαλλήλων Τραπεζών & Επιχειρήσεων Κοινής Ωφέλειας (19.5.2015).
 • Συζητήσεις με εκπαιδευτικούς και μαθητές: 2ο, 3ο Λύκειο και ΕΠΑΛ Ρεθύμνου, 1ο Πρότυπο Πειραματικό Λύκειο Αθηνών, Διαπολιτισμικό Λύκειο Ελληνικού, 3ο Δημοτικό Παλαιού Φαλήρου, 1ο Γυμνάσιο Χαϊδαρίου, 6ο Δημοτικό Καλλιθέας, 4ο Δημοτικό Ταύρου, 2ο ΕΠΑΛ Νέας Σμύρνης, 20ο Λύκειο Αθήνας, 24ο Δημοτικό Χαλκίδας, Δημοτικό Φουρφουρά Ρεθύμνου.
 Εκδηλώσεις - ημερίδες - σεμινάρια
 • Η Συνήγορος του Πολίτη Καλλιόπη Σπανού συμμετείχε σε ημερίδα της Εθνικής Σχολής Δικαστικών Λειτουργών, με ομιλία «Οι λειτουργίες της κινητικότητας και οι προκλήσεις τους» (Θεσσαλονίκη, 6.4.2015).
 • Με πρωτοβουλία του Βοηθού Συνηγόρου Χρήστου Ιωάννου, πραγματοποιήθηκαν στα γραφεία της Αρχής ομιλίες των κ.κ. Τάσου Γιαννίτση, καθηγητή Τμήματος Οικονομικών Επιστημών Πανεπιστημίου Αθηνών και Σταύρου Ζωγραφάκη, καθηγητή Τμήματος Αγροτικής Οικονομίας Γεωπονικού Πανεπιστημίου με θέμα «Μορφές προσαρμογής και ανισότητες στην Ελλάδα κατά την κρίση» (8.5.2015), και του κ. Γιάννη Κυριόπουλου, καθηγητή Εθνικής Σχολής Δημόσιας Υγείας, με θέμα «Η υγεία και η ιατρική περίθαλψη στην Ελλάδα: ψευδοαλήθειες και ψευδοδιλήμματα ως αιτιολογικοί παράγοντες της κρίσης» (14.5.2015).
 Ο Βοηθός Συνήγορος Γιώργος Μόσχος και στελέχη της Αρχής συμμετείχαν σε διάφορες εκδηλώσεις:
 • ημερίδα «Το παιδί αντιμέτωπο με τη βία στην οικογένεια και στο σχολείο» που διοργάνωσαν το Κέντρο Πρόληψης και ο Συμβουλευτικός Σταθμός Δευτεροβάθμιας Εκπαίδευσης Ρεθύμνου (Ρέθυμνο, 20.4.2015),
 • επιμορφωτικό σεμινάριο για την πρόληψη και αντιμετώπιση των φαινομένων σχολικής βίας και εκφοβισμού που διοργάνωσε το Υπουργείο Παιδείας, στο οποίο συμμετείχαν τα μέλη των Επιτροπών Συντονισμού και των Περιφερειακών Ομάδων Δράσεων Πρόληψης όλων των Περιφερειακών Διευθύνσεων Εκπαίδευσης (24.4.2015),
 • ημερίδα «Το σχολείο της γειτονιάς, το δημόσιο δημοκρατικό σχολείο», που συνδιοργάνωσαν 11 δημοτικά σχολεία της Ηλιούπολης και η Ένωση Συλλόγων Γονέων και Κηδεμόνων Ηλιούπολης (26.4.2015),
 • σεμινάριο «Παραβατικότητα των ανηλίκων: παράγοντες κινδύνου - μέτρα πρόληψης και ένταξης» που διοργάνωσε η ΑΡΣΙΣ (Θεσσαλονίκη, 27.4.2015),
 • εσπερίδα «Το σχολείο ως ανοιχτή κοινότητα» που διοργάνωσε η Σχολική Σύμβουλος 68ης Περιφέρειας Δημοτικής Εκπαίδευσης Αττικής και τα Δημοτικά σχολεία της Αίγινας (Αίγινα, 12.5.2015),
 • εκδήλωση «Ακούω, σέβομαι, υποστηρίζω το παιδί μου», στην οποία συμμετείχαν έφηβοι, γονείς, εκπαιδευτικοί και άλλοι επαγγελματίες, που διοργάνωσαν τα Δημιουργικά Εργαστήρια Νέων του Προγράμματος εκπαίδευσης


text:
παιδιών της μουσουλμανικής μειονότητας σε συνεργασία με τον Δήμο Τοπείρου Ξάνθης (15.5.2015),
 • συνέδρια «Ενάντια στο ρεύμα: ενισχύοντας την κοινωνική αλληλεγγύη και την παιδική προστασία στην εποχή της κρίσης» και «Η συστηματική καταγραφή ως αναγκαία προϋπόθεση για τη διαχείριση της κακοποίησης-παραμέλησης παιδιών στην ΕΕ-28», που διοργάνωσε το Ινστιτούτο Υγείας του Παιδιού (21-22.5.2015).
 Στελέχη της Αρχής συμμετείχαν, επίσης:
 • σε σεμινάριο για τους τελειόφοιτους της Εθνικής Σχολής Δικαστών που διοργάνωσε η Ύπατη Αρμοστεία του ΟΗΕ για τους Πρόσφυγες σε συνεργασία με το Διοικητικό Εφετείο Αθηνών, με θέμα «Διοικητική κράτηση υπηκόων τρίτων χωρών, συμπεριλαμβανομένων αιτούντων άσυλο» (6.4.2015),
 • στο 9ο Πανελλήνιο Διεπιστημονικό Συνέδριο Νόσου Alzheimer & Συναφών Διαταραχών και 1ο Μεσογειακό Συνέδριο Νευροεκφυλιστικών Νοσημάτων με θέμα εισήγησης: «Ο Συνήγορος του Πολίτη και η συμβολή του για την ευημερία και αξιοπρέπεια των ατόμων με άνοια» (Θεσσαλονίκη, 14–17.5.2015),
 • σε ημερίδα του Ελληνικού Ανοικτού Πανεπιστημίου, με θέμα εισήγησης τη δράση του Συνηγόρου για την αποτελεσματική προστασία του περιβάλλοντος, τη διαχείριση αποβλήτων και την ποιότητα της ατμόσφαιρας (Πάτρα, 16.5.2015).
 Η Συνήγορος Καλλιόπη Σπανού συμμετείχε:
 • στη συνάντηση του Ευρωπαϊκού Τομέα του Συμβουλίου Διοίκησης του Διεθνούς Ινστιτούτου Ombudsman (ΙΟΙ), του οποίου είναι μέλος (Βαρσοβία, 28.4.2015),
 • στο 10ο εθνικό συνέδριο του Δικτύου των Συνηγόρων της Ευρώπης με θέμα «Οι Ombudsmen εναντίον των διακρίσεων», τα οποίο συνδιοργανώθηκε από τον Ευρωπαίο Διαμεσολαβητή και τον Συνήγορο της Πολωνίας στο Μουσείο Ιστορίας των Πολωνών Εβραίων της Βαρσοβίας. Στο πλαίσιο του συνεδρίου αυτού, η κ. Σπανού προήδρευσε σε στρογγυλή τράπεζα με θέμα «Τα δικαιώματα των προσώπων με αναπηρία» (26-28.4.2015).
 Ο Βοηθός Συνήγορος Βασίλης Καρύδης συμμετείχε στο συνέδριο «The Role of National Specialised Bodies in Adressing Underreporting of Discrimination and Hate Crime» της Επιτροπής ECRI του Συμβουλίου της Ευρώπης (Στρασβούργο, 28-29.5.2015).
 Στελέχη της Αρχής συμμετείχαν σε εκδηλώσεις διεθνών δικτύων:
 • κοινή επιχείρηση επιστροφής (joint return operation) 51 πολιτών του Κοσσυφοπεδίου από την Βουδαπέστη στην Πρίστινα υπό την ευθύνη της Frontex, στο πλαίσιο ευρωπαϊκού προγράμματος που συντονίζει το International Centre for Migration Policy Development (26.3.2015),
 • συνάντηση εργασίας της «Πλατφόρμας για τα εγκλήματα μίσους», κοινής πρωτοβουλίας του Συμβουλίου της Ευρώπης, του οργανισμού Θεμελιωδών Δικαιωμάτων της Ευρωπαϊκής Ένωσης (FRA), του Ευρωπαϊκού δικτύου εθνικών θεσμών για τα ανθρώπινα δικαιώματα (ENNHRI) και του Ευρωπαϊκού δικτύου φορέων προώθησης της αρχής της ίσης μεταχείρισης - Equinet (Ρίγα Λετονίας, 30-31.3.2015),
 • συνάντηση εργασίας του Equinet με αντικείμενο την διάκριση λόγω εθνικότητας υπό το πρίσμα της Οδηγίας για την ελεύθερη κυκλοφορία πολιτών ΕΕ (Βρυξέλλες, 23.4.2015),
 • συνάντηση εργασίας των φορέων FRA, Equinet και ENNHRI για θέματα επικοινωνίας (Βιέννη, 3-6.5.2015),
 • συνάντηση αποτίμησης του προγράμματος Forced Return Monitoring (FReM) για τη δημιουργία μηχανισμού εξωτερικού ελέγχου σε επιχειρήσεις αναγκαστικής επιστροφής αλλοδαπών (Λουξεμβούργο, 7.5.2015),
 • συνάντηση εργασίας του Equinet με αντικείμενο τη διάκριση λόγω φύλου στην αμοιβή (Βρυξέλλες, 28.5.2015).


text:
Έως τις 14 Σεπτέμβρη οι αιτήσεις για το Πρόγραμμα Κοινωφελούς Χαρακτήρα των 19.101 θέσεων
 27 Αυγούστου 2015 Γράφτηκε από την Συντακτική Ομάδα
 Έως τις 14 Σεπτέμβρη οι αιτήσεις για το Πρόγραμμα Κοινωφελούς Χαρακτήρα των 19.101 θέσεων Στη δημιουργία 19.101 θέσεων πλήρους απασχόλησης, μέσω της πρόσληψης προσωπικού σε Επιβλέποντες Φορείς, για το χρονικό διάστημα πέντε (5) μηνών, αφορά η τρίτη Δημόσια Πρόσκληση (Νο 5/2015) (εκδόθηκε στις 25-8-2015) προγραμμάτων Κοινωφελούς Χαρακτήρα.
 Η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο τουΟΑΕΔ ανέργους, ηλικίας 18 ετών και άνω, ξεκινά από τις 10 π.μ. της 26ης -8 - 2015 και λήγει στις 12μ.μ. της 14ης-9 - 2015. Η υποβολή των αιτήσεων γίνεται με απλό τρόπο -αποκλειστικά μέσω του διαδικτύου- στην ιστοσελίδα του ΟΑΕΔ (www.oaed.gr) χρησιμοποιώντας το σχετικό πεδίο υποβολής ηλεκτρονικής αίτησης.Σύμφωνα με το περιεχόμενο της με αριθμό 5/2015 Δημόσιας Πρόσκλησης, δικαίωμα υποβολής ηλεκτρονικών αιτήσεων, διαδικτυακά, στα προγράμματα Κοινωφελούς Χαρακτήρα έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ που ανήκουν σε –τουλάχιστον– μία από τις παρακάτω κατηγορίες:
 Επισημαίνεται ότι οι ενδιαφερόμενοι άνεργοι έχουν δικαίωμα να υποβάλουν μία (1) ηλεκτρονική αίτηση συμμετοχής, ως πιστοποιημένοι χρήστες στις Ηλεκτρονικές Υπηρεσίες της διαδικτυακής πύλης του ΟΑΕΔ εισάγοντας τους κωδικούς πρόσβασης σε αυτή (Ονομασία Χρήστη και Συνθηματικό).Για την διευκόλυνση τους οι ενδιαφερόμενοι ενημερώνονται από την ιστοσελίδα του ΟΑΕΔ (www.oaed.gr) , και συγκεκριμένα από τις Ηλεκτρονικές Υπηρεσίες- ΟΔΗΓΙΕΣ ΠΡΟΣΒΑΣΗΣ ΣΤΙΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΤΟΥ ΟΑΕΔ- Οδηγίες για την απόκτηση Κωδικών Πρόσβασης.Υποχρέωση προσκόμισης των σχετικών δικαιολογητικών στα ΚΠΑ2 του ΟΑΕΔ μέχρι την λήξη προθεσμίας υποβολής των αιτήσεων (14-9-2015), έχουν μόνο οι δυνητικά ωφελούμενοι α) άνεργοι μονογονεϊκών οικογενειών, β) άνεργοι που ανήκουν στην κατηγορία των ΑμεΑ, αλλά έχουν εγγραφεί ως κανονικοί άνεργοι στο γενικό μητρώο του Οργανισμού και επιθυμούν να μεταφερθούν στο ειδικό μητρώο ΑμεΑ του ΟΑΕΔ και γ) οι εγγεγραμμένοι άνεργοι γονείς εξαρτώμενων τέκνων ΑμεΑ.
 Οι πληροφορίες για τα λοιπά κριτήρια επιλογής και κατάταξης των ωφελουμένων αντλούνται αυτεπάγγελτα από το ΟΠΣ του ΟΑΕΔ, την ΓΓΠΣ και την ΗΔΙΚΑ ΑΕ.Τα αντικειμενικά κριτήρια κατάταξης των ανέργων.
 1.Το χρονικό διάστημα συνεχόμενης εγγεγραμμένης ανεργίας του ωφελούμενου με ανώτατο όριο τους 60 μήνες.2.Το χρονικό διάστημα συνεχόμενης εγγεγραμμένης ανεργίας του /της συζύγου των ανέργων της πρώτης κατηγορίας, με ανώτατο όριο τους 60 μήνες.3. Την αναπηρία ( του υποψήφιου ωφελούμενου) σε ποσοστό 50% και άνω.4. Το ετήσιο εισόδημα, ατομικό ή οικογενειακό.5. Την ηλικία.6. Τον αριθμό ανήλικων τέκνων.7. Τον αριθμό εξαρτώμενων τέκνων ΑμεΑ ( ανηλίκων ή / και ενηλίκων) με ποσοστό αναπηρίας 67% και άνω.Το σύστημα επιλογής βασίζεται στη μοριοδότηση των συγκεκριμένων κριτήριων με αντικειμενικό και διαφανή τρόπο με τη χρήση μηχανογραφικού λογισμικού του ΟΑΕΔ. Περισσότερες πληροφορίες για το πρόγραμμα, τις προϋποθέσεις και τη διαδικασία προσλήψεων οι ενδιαφερόμενοι μπορούν να αναζητήσουν στην ιστοσελίδα του Οργανισμού Απασχόλησης Εργατικού Δυναμικού(www.oaed.gr).
 Οι ενδιαφερόμενοι δύνανται να υποβάλλουν ηλεκτρονικές αιτήσεις καθόλη την διάρκεια του 24ωρου κατά τις εργασιμες και τις αργίες. Η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, ξεκινά από τις 10 π.μ. της 26ης Αυγούστου 2015 και λήγει στις 12 μ.μ. της 14ης Σεπτεμβρίου 2015. Η υποβολή αιτήσεων γίνεται


text:
Ξεκινάνε οι αιτήσεις στον ΟΑΕΔ για το εποχικό επίδομα 2018
 Home»ΕΡΓΑΣΙΑ » Ξεκινάνε οι αιτήσεις στον ΟΑΕΔ για το εποχικό επίδομα 2018
 Σεπτέμβριος 28, 2018 12:03
 Το Εργατοϋπαλληλικό Κέντρο Φλώρινας σας γνωρίζει ότι εκδόθηκε η εγκύκλιος του ΟΑΕΔ και στις 2/10/2018 ξεκινά ηλεκτρονικά η υποβολή των αιτήσεων για την καταβολή του ειδικού εποχικού βοηθήματος στις επαγγελματικές κατηγορίες δικαιούχων εργαζομένων.
 Οι δικαιούχοι θα μπορούν να υποβάλουν την αίτηση και στα ΚΕΠ από την 8/10/2018. Ο ΟΑΕΔ θα καταβάλει προσπάθεια ούτως ώστε η πίστωση να ολοκληρώνεται μετά την πάροδο 15 εργάσιμων ημερών από την έγκριση της αίτησης.
 Συνταξιούχοι, οι οποίοι υπέβαλαν αίτηση συνταξιοδότησης μέχρι και την 10/9/2018, που κατά το έτος 2017 ασκούσαν ένα από τα παραπάνω επαγγέλματα και έχουν τις προϋποθέσεις για την λήψη του βοηθήματος έτους 2018, δικαιούνται το εποχικό βοήθημα εφ’ όσον το ποσό της σύνταξης που λαμβάνουν (κύρια και επικουρική) είναι μικρότερο από το ποσό των 495,75 €. (Απόφαση του ΔΣ του ΟΑΕΔ 2712/63/3-10-2017 ) Όσοι καθίστανται συνταξιούχοι από 11/9/2018 και μετά, και πληρούν τις προϋποθέσεις, είναι δικαιούχοι του βοηθήματος.
 Tags : ΟΑΕΔ
 Απεργούν οι εργαζόμενοι του προγράμματος «Βοήθεια στο Σπίτι»
 Υποβολή αιτήσεων για συμμετοχή στις εξετάσεις του Κρατικού Πιστοποιητικού Γλωσσομάθειας περιόδου Νοεμβρίου
 ΕΡΓΑΣΙΑ Ιούνιος 25, 2019 14:44
 Υποχρεωτική καταβολή αποδοχών και αποζημίωσης
 ΕΡΓΑΣΙΑ Ιούνιος 19, 2019 14:36
 Θέση πωλητή - πωλήτριας από
 ΕΡΓΑΣΙΑ Ιούνιος 18, 2019 10:28
 ΕΡΓΑΣΙΑ Ιούνιος 11, 2019 15:09
 6Κ/2018: Έκδοση οριστικών αποτελεσμάτων ΤΕ
 ΕΡΓΑΣΙΑ Ιούνιος 10, 2019 18:16
 Πρόσληψη έκτακτου προσωπικού στη ΔΕΘ/ΑΗΣ
 ΕΡΓΑΣΙΑ Ιούνιος 8, 2019 11:16
 13Κ/2017: Έκδοση προσωρινών αποτελεσμάτων επιλαχόντων
 Πρόγραμμα εκδήλωσης ενημέρωσης της τοπικής κοινωνίας - τελετή αποφοίτησης στο Σχολείο Δεύτερης
 Ιούνιος 27, 2019 08:51 0
 Το Κέντρο Φυσικής Ιατρικής και Αποκατάστασης Φλώρινας στο camp της Ακαδημίας Μπάσκετ
 Ιούνιος 26, 2019 23:45 0
 Πρόγραμμα επισκέψεων του υποψήφιου βουλευτή Γιάννη Βοσκόπουλου
 Ιούνιος 26, 2019 23:41 0
 Στη Φλώρινα ο γραμματέας του ΚΙΝ.ΑΛ. Μανώλης Χριστοδουλάκης (pics)
 Ιούνιος 26, 2019 23:24 0
 Η Νέα Δημοκρατία παρουσιάζει το ψηφοδέλτιο της στην Π.Ε. Φλώρινας
 Ιούνιος 26, 2019 23:16 0
 Το βιογραφικό της Α/βάθμιας Καθηγήτριας Νέας Ελληνικής Ιστορίας Πανεπιστημίου Δυτικής Μακεδονίας Ηλιάδου
 Ιούνιος 26, 2019 23:04 0
 Συνεχίζονται οι επισκέψεις των υποψηφίων της Χρυσής Αυγής
 Ιούνιος 26, 2019 22:57 0
 1ο square party στον Αετό
 Ιούνιος 26, 2019 22:52 0
 Ιούνιος 26, 2019 22:46 0
 Ιούνιος 26, 2019 22:40 1
 Κηδεία Γεωργίου Παπαδόπουλου, ετών 88
 Ιούνιος 26, 2019 22:37 0
 Τεσσαρακονθήμερο μνημόσυνο Σταύρου Σταύρου
 Ιούνιος 26, 2019 22:07 0
 Παρουσίαση του ψηφοδελτίου του ΣΥΡΙΖΑ στην Π.Ε. Φλώρινας (video)
 Ιούνιος 26, 2019 20:25 0
 Ιούνιος 26, 2019 17:53 0
 Στην προετοιμασία της Εθνικής Ελλάδας η Χρυσή Φωτιάδου
 Ιούνιος 26, 2019 16:20 0
 Πρόγραμμα τηλεοπτικών εμφανίσεων της Θεοπίστης (Πέτης) Πέρκα
 Ιούνιος 26, 2019 16:17 1
 Συνέντευξη της Σοφίας Ηλιάδου - Τάχου στο West (video)
 Ιούνιος 26, 2019 16:04 2
 Σε κοινότητες του δήμου Αμυνταίου ο υποψήφιος βουλευτής του ΚΙΝΑΛ Στέλιος Μαυρίδης
 Ιούνιος 26, 2019 15:54 0
 Ιούνιος 26, 2019 15:44 0
 Μουσική και πολιτική εκδήλωση από το ΚΚΕ
 Ιούνιος 26, 2019 15:35 0
 Κηδεία Μαργαρίτας Πετίδου, ετών 87
 Ιούνιος 26, 2019 15:16 0
 Ιούνιος 26, 2019 15:09


text:
ΖΗΤΗΜΑ: Ιουνίου 2010
 ΤΟ ΖΗΤΗΜΑ ΕΙΝΑΙ ΝΑ ΜΠΟΡΕΙΣ ΝΑ ΜΟΙΡΑΖΕΣΑΙ ΤΑ ΖΗΤΗΜΑΤΑ ΣΟΥ... ΕΔΩ ΥΠΑΡΧΕΙ ΧΩΡΟΣ ΚΑΙ ΤΡΟΠΟΣ! ΚΑΛΩΣ ΗΛΘΕΣ!
 Το Ζήτημα της αυτονομίας του Δήμου Οροπεδίου Λασιθίου
 Δικαιωμένη αισθάνεται η στήλη(εφημερίδα "η δίκτη") με την απόφαση της Κυβέρνησης να παραμείνει Αυτόνομος Δήμος το Οροπέδιο Λασιθίου. «Το Οροπέδιο πρέπει να παραμείνει Δήμος γιατί έτσι το καθόρισε η φύση» είχαμε γράψει, παρουσιάζοντας και όλα εκείνα τα επιχειρήματα που στήριζαν αυτήν την άποψη. Ευτυχώς, στην ουτοπική –όπως έσπευσαν ορισμένοι να τη χαρακτηρίσουν- αυτή θέση μας, βρέθηκαν σύμμαχοι και αρωγοί. Και ευτυχώς το δίκαιο επικράτησε. Και για μία ακόμη φορά αποδείχθηκε ότι χαμένος αγώνας είναι μόνο ο αγώνας που δεν δίνεται. Πολλοί προσπαθήσανε, σαν άλλες Κασσάνδρες, να προβλέψουν το τελειωμένο της υπόθεσης και να μετακυλήσουν το επίκεντρο της συζήτησης στα δευτερεύοντα ζητήματα. Πολλοί θεώρησαν ότι η συζήτηση για την αυτονομία είχε λάβει τέλος και μπήκαν στο παζάρι της διαπραγμάτευσης για το που θα πάει ο Δήμος. Ανατολικά ή Δυτικά; Ευτυχώς, όμως, κάποιοι δεν παραδώσανε τα όπλα και συνέχισαν να ελπίζουν, να διεκδικούν, να μάχονται. Ακόμα και όταν όλα έμοιαζαν δυσοίωνα. Και τελικά δικαιώθηκαν. H αυτονομία του Δήμου δε διασφαλίζει, ωστόσο, την ανάπτυξη του Οροπεδίου. Αποτελεί ένα σημαντικό κεφάλαιο, αποτελεί ένα θαυμάσιο εφαλτήριο, το βάρος, όμως, της ανάπτυξης, πέφτει μοιραία στους τοπικούς άρχοντες. Στους ανθρώπους δηλαδή που θα κληθούν να διαχειριστούν την αυτονομία του Δήμου και τα άλλα σημαντικά ζητήματα (βλέπε φράγμα Αποσελέμη). Το σίγουρο είναι πως καμιά δικαιολογία δεν θα υπάρχει πια σε επίπεδο μεταβίβασης της ευθύνης. Η πολιτεία όσον αφορά στον διοικητικό χάρτη έπραξε το αυτονόητο για το Οροπέδιο. Τώρα είναι η ώρα της ευθύνης. Τώρα που η «μπάλα» παίζεται στο γήπεδό μας!
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 11:47 μ.μ. Δεν υπάρχουν σχόλια:
 Ετικέτες ΤΟΠΙΚΑ (ΚΡΗΤΗ-ΛΑΣΙΘΙ-ΟΡΟΠΕΔΙΟ)
 Η Κυριακάτικη Ελευθεροτυπία για το Ζήτημα της Ανεργίας(2)
 Ενοικιάζονται εργαζόμενοι στο Δημόσιο από ιδιώτες
 Μέχρι σήμερα γνωρίζαμε ότι οι Εταιρείες Προσωρινής Απασχόλησης (ΕΠΑ) νοίκιαζαν εργαζόμενους σε άλλες ιδιωτικές επιχειρήσεις.
 Πλέον όμως θα το κάνουν και στον δημόσιο τομέα και μάλιστα σε ευαίσθητες κοινωνικές δομές, με την... ευγενική επιχορήγηση του ΟΑΕΔ. Κάτι που προβλέπεται στο νόμο για την εφαρμογή του μηχανισμού στήριξης της ελληνικής οικονομίας και δείχνει πώς αντιλαμβάνονται το «νοικοκύρεμα» του κράτους οι κυβερνώντες.
 Στο πρώτο της σκέλος η σχετική νομοθετική ρύθμιση αφορά ηλικίες μεταξύ 55 και 64 ετών «με στόχο την καταπολέμηση της ανεργίας ατόμων που βρίσκονται κοντά στο όριο συνταξιοδότησης». Προβλέπει τη δημιουργία προγραμμάτων εργασίας που καταρτίζονται με απόφαση των υπουργών Εργασίας και Κοινωνικής Ασφάλισης, Εσωτερικών, Δημόσιας Διοίκησης και Ηλεκτρονικής Διακυβέρνησης και Οικονομικών, ύστερα από γνώμη του διοικητικού συμβουλίου του ΟΑΕΔ.
 Το δεύτερο σκέλος του νόμου δίνει το δικαίωμα σε Νομικά Πρόσωπα Δημοσίου Δικαίου (ΝΠΔΔ) που εποπτεύει το υπουργείο Υγείας να χρησιμοποιούν εργαζόμενους των ΕΠΑ, «χωρίς να λαμβάνονται υπόψη τα ηλικιακά όρια (55-64 ετών) και η μακροχρόνια ανεργία». Στην περίπτωση αυτή η κοινή υπουργική απόφαση που προβλέπεται συνυπογράφεται και από τον υπουργό Υγείας και Κοινωνικής Αλληλεγγύης.
 Ομως ποια ΝΠΔΔ περιλαμβάνει η ρύθμιση; Δομές ψυχικής υγείας και προνοιακά ιδρύματα. Επίσης τον ΟΚΑΝΑ, τα κέντρα πρόληψης, το ΚΕΘΕΑ και αντίστοιχα ιδρύματα που εποπτεύονται από τους δήμους.


text:
Η επιλογή των ΕΠΑ θα γίνεται από τον ΟΑΕΔ, σύμφωνα με τις διατάξεις περί κρατικών προμηθειών. Η αμοιβή τους βαρύνει τον προϋπολογισμό του οργανισμού, ο οποίος όμως δεν θα έχει λόγο στην τελική ενοικίαση των εργαζομένων στο Δημόσιο από τις εταιρείες που θα αναλάβουν τα σχετικά προγράμματα (υπάρχουν περίπου δέκα ΕΠΑ).
 Υπάρχει φόβος ότι οι πελατειακές σχέσεις οι οποίες καλλιεργούνταν εδώ και πολλά χρόνια στον ΟΑΕΔ (και στο πλαίσιο αντιμετώπισης του έγινε η κατάργηση των Stage) θα αποκτήσουν ιδιωτική βιτρίνα.
 Είναι δεδομένο πως ο ΟΑΕΔ απλά θα επιχορηγεί τις ΕΠΑ και δεν θα επιλέγει τους εργαζομένους που θα στέλνουν αυτές στο Δημόσιο (να δουλεύουν κάθε μέρα και αλλού μόλις για λίγες ώρες).
 Ο συνδικαλιστής του ΟΑΕΔ Γ. Μακράκης πιστεύει ότι «θα μπορούσε να ψηφιστεί μια νομοθετική ρύθμιση για να προσλαμβάνονται με διαφάνεια οι ευαίσθητες ηλικίες που πλήττονται από την ανεργία χωρίς να χρηματοδοτεί το Δημόσιο ιδιωτικές εταιρείες για να του κάνουν τη δουλειά. Σε κάθε περίπτωση τα συνδικάτα είναι αντίθετα προς κάθε μορφή ευέλικτης απασχόλησης».
 Πάντως υπάρχει πρόγραμμα του ΟΑΕΔ που επιδοτεί εργοδότες να παίρνουν στη δουλειά τους ανθρώπους που δυσκολεύονται να βγουν στη σύνταξη. Είναι πολύ επιτυχημένο, αν και θα μπορούσε να διαφημιστεί περισσότερο αφού αρκετοί δεν το γνωρίζουν.
 Π. Μπ.-Αφρ. Π.
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 5:29 μ.μ. Δεν υπάρχουν σχόλια:
 Η Κυριακάτικη Ελευθεροτυπία για το Ζήτημα της Ανεργίας(1)
 Φόβος για ακραίες αντιδράσεις από ανέργους
 Τα χέρια ψηλά σηκώνουν καθημερινά οι υπάλληλοι του ΟΑΕΔ μπροστά στο διογκούμενο κύμα των ανέργων που καταφεύγουν στα γραφεία του οργανισμού.
 Τα προγράμματα επαγγελματικής κατάρτισης και απασχόλησης δεν επαρκούν για να καλύψουν τους 600.000 που αναζητούν εργασία. Επίδομα ανεργίας παίρνουν μόλις 180.000, ενώ 185.000 δεν εργάζονται τουλάχιστον ένα χρόνο.
 Ο φόβος για ακραίες αντιδράσεις δεν είναι φιλολογικός και επιβεβαιώνεται από περιστατικά που δημοσιοποιούν οι εργαζόμενοι του ΟΑΕΔ. Στο Κέντρο Προώθησης Απασχόλησης (ΚΠΑ) Περιστερίου νεαρός άνεργος, θολωμένος από την οργή, απείλησε τους υπαλλήλους επειδή δεν του χορηγήθηκε το επίδομα αλληλεγγύης. Το λάθος του ήταν ότι δεν ανανέωσε έγκαιρα την κάρτα ανεργίας.
 Λίγες μέρες πριν ο πρωθυπουργός ανακοίνωνε νέα προγράμματα σε αιφνιδιαστική επίσκεψη στο συγκεκριμένο χώρο. «Ηρθε εν κρυπτώ, ίσως για να αποφύγει τις αντιδράσεις. Είναι πια τόσο έντονος και καθημερινός ο εκνευρισμός, που δεν αναρωτιόμαστε για το αν αλλά για το πότε και σε ποιον ΟΑΕΔ θα έχουμε ακραίο περιστατικό βίας από απελπισμένο άνεργο», λέει ο Πέτρος Καπετανόπουλος, εργαζόμενος στον ΟΑΕΔ Περιστερίου.
 Είναι όμως πεπεισμένος ότι «η λύση δεν είναι κάμερες και σεκιούριτι, γιατί αυτά, εκτός από άκρως αναποτελεσματικά, όπως έχει αποδειχθεί πάμπολλες φορές, ενισχύουν την εικόνα ενός ΟΑΕΔ ξένου και εχθρικού προς τους ανέργους».
 Κάθε υπάλληλος ξεχωριστά είναι επιφορτισμένος με την εξυπηρέτηση δεκάδων - συχνά και εκατοντάδων - ανέργων. Η ψυχολογική πίεση είναι αφόρητη όχι μόνο γιατί αυξάνεται η επιθετικότητα κάποιων, αλλά γιατί οι περισσότεροι υπάλληλοι δεν μπορούν να παρέχουν σοβαρές λύσεις σε κόσμο που ψάχνει απεγνωσμένα μια σανίδα σωτηρίας.
 Η Χάιντι Λάτση, εργαζόμενη στο ΚΠΑ Καλλιθέας, αναφέρεται σε «μια ιδιαίτερη υπηρεσία. Πολλοί θα έρθουν και θα σου βγάλουν τα σπασμένα τους. Εισπράττεις την απογοήτευση, την απελπισία τους. Σε βλέπουν ως βολεμένο πίσω


text:
από μία καρέκλα. Εκπροσωπείς το κράτος, τις πολιτικές για την ανεργία. Εκπροσωπείς την αποτυχία».
 Μας αναφέρει περιστατικό για συνάδελφό της που καθυστέρησε να δώσει μία βεβαίωση και ως απάντηση της ήρθε ένα πληκτρολόγιο στο κεφάλι! Η δυσπιστία κυριαρχεί. Παλαιότερα οι προσφερόμενες θέσεις εργασίας ήταν δημόσια αναρτημένες στους πίνακες ανακοινώσεων των ΚΠΑ, κάτι που δεν γίνεται σήμερα, με αποτέλεσμα ορισμένοι να πιστεύουν ότι τους αποκρύπτονται εσκεμμένα τα σχετικά στοιχεία
 Προβλήματα όμως δημιουργήθηκαν και με την αλλαγή του μηχανογραφικού συστήματος. «Μέχρι το 2008 μπορούσες ανά πάσα στιγμή να δεις πόσοι άνεργοι και σε τι ειδικότητες υπάρχουν σε κάθε περιοχή, και να πληροφορηθείς αντίστοιχα τι θέσεις εργασίας προσφέρονται. Τώρα ούτε αυτό δεν μπορούμε να κάνουμε, εμείς οι σύμβουλοι. Φανταστείτε πόσο δυσκολεύει η προσπάθειά μας», λέει ο Πέτρος Καπετανόπουλος.
 Σύμφωνα με τους εργαζόμενους, πρωινές τηλεοπτικές εκπομπές «αναμεταδίδουν συχνά ελλιπείς πληροφορίες, προκαλώντας κομφούζιο. Το έκαναν με το επίδομα κοινωνικής αλληλεγγύης, όταν ανήγγειλαν την καταβολή της πρώτης δόσης με προτροπές του στιλ "τρέξτε να πάρετε όλοι οι άνεργοι" ενώ δεν είχαν κατατεθεί τα χρήματα...».
 Σε πολλά ΚΠΑ θυροκολλήθηκαν επεξηγηματικές ανακοινώσεις ώστε να αποφεύγονται επεισόδια του τύπου: «Φέρε το επίδομα, το είπε ο Αυτιάς, το άκουσα στον Παπαδάκη»!
 Οπως και να 'χει, η δεύτερη δόση (200 ευρώ) του επιδόματος αλληλεγγύης κόπηκε. Τα περισσότερα τμήματα είναι υποστελεχωμένα. Ιδιαίτερο πρόβλημα δημιούργησε η απομάκρυνση των εργαζομένων με Stage που κάλυπταν πάγιες ανάγκες και η συνταξιοδότηση παλιότερων υπαλλήλων, παράλληλα με την μεγάλη αύξηση του αριθμού των ανέργων.
 Το 2006 στο ΚΠΑ Καισαριανής εργάζονταν 31 άτομα. Σήμερα, έχουν απομείνει οι μισοί και ο αριθμός των ανέργων έχει τουλάχιστον διπλασιαστεί. Και είμαστε μόνο στην αρχή καθώς ο ΟΑΕΔ αναμένεται να δοκιμαστεί ακόμη περισσότερο μέσα στους επόμενους μήνες.
 «Ο οργανισμός διαθέτει αρκετά εκπαιδευμένο και ικανό προσωπικό, έτσι ώστε να μπορέσει να παίξει ρόλο καταλυτικό στην εποχή της κρίσης. Είναι, λοιπόν, θέμα πολιτικής βούλησης, είναι θέμα αξιοποίησης του προσωπικού και αποδέσμευσής του από κάθε παράλογη γραφειοκρατική και ανούσια διαδικασία», λέει ο Γ. Μακράκης, αντιπρόεδρος της Πανελλήνιας Ενωσης των υπαλλήλων του οργανισμού και συντάκτης του μπλογκ oaednews.blogspot.com.
 Οι άνεργοι βαρέθηκαν να ακούνε «πέρνα την επόμενη εβδομάδα, ούτε σήμερα έχω κάποια δουλειά για σένα». Πλέον έχουν απαιτήσεις από τον ΟΑΕΔ...
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 5:27 μ.μ. Δεν υπάρχουν σχόλια:
 ΑΠΑΣΧΟΛΗΣΗ-ΑΝΕΡΓΙΑ
 Ο ΔΗΜΟΣ ΜΟΥ
 Σάτυρα Επικαιρότητας
 Σύλλογος Λασιθιωτών "Ο ΔΙΚΤΑΙΟΣ"
 "Ν αγαπάς την ευθύνη! Να λες , εγώ μονάχος μου μπορώ να σώσω τον κόσμο , αν δε σωθεί θα φταίω εγώ..."Ν.Καζαντζάκης.
 ΠΟΛΙΤΙΚΑ (33)
 ΚΟΙΝΩΝΙΚΑ (21)
 ΤΟΠΙΚΑ (ΚΡΗΤΗ-ΛΑΣΙΘΙ-ΟΡΟΠΕΔΙΟ) (6)
 Φράγμα Αποσελέμη (6)
 ΤΑ ΖΗΤΗΜΑΤΑ ΜΕ ΜΑΝΤΙΝΑΔΕΣ (2)
 ΠΕΡΙΒΑΛΛΟΝΤΟΛΟΓΙΚΑ (1)


text:
ΝΕΑ Newsroom - 17/02/2017 21:57
 OAED.GR Εκτός λειτουργίας έχει τεθεί η ιστοσελίδα του ΟΑΕΔ (oaed.gr), όπως είχε ανακοινώσει ο Ορργανισμός, ενώ αυτό θα συνεχιστεί έως και την Κυριακή. Συγκεκριμένα η ιστοσελίδα είναι εκτός από τις...
 ΟΑΕΔ- Αποτελέσματα -κοινωφελής εργασία
 ΘΕΣΕΙΣ ΕΡΓΑΣΙΑΣ Newsroom - 17/02/2017 12:58
 ΟΑΕΔ – Κοινωφελής εργασία OAED ΑΠΟΤΕΛΕΣΜΑΤΑ: Αναρτήθηκαν στη διαδικτυακή πύλη του ΟΑΕΔ οι Προσωρινοί Πίνακες Κατάταξης Ανέργων, για 24.251 θέσεις πλήρους απασχόλησης στο Πρόγραμμα Κοινωφελούς Χαρακτήρα σε όλους τους δήμους...
 ΝΕΑ Newsroom - 16/02/2017 13:00
 ΟΑΕΔ Αμέτρητα προβλήματα αντιμετωπίζουν οι άνεργοι που προσπαθούν να επισκεφθούν την επίσημη ιστοσελίδα του ΟΑΕΔ. Συγκεκριμένα, τις δύο τελευταίες μέρες η σελίδα ήταν εκτός λειτουργίας, ενώ ακόμα και όταν επέστρεψε στο...
 Ανεργία – Χάθηκαν 25.000 θέσεις εργασίας των Ιανουάριο
 ΟΙΚΟΝΟΜΙΑ Newsroom - 15/02/2017 15:00
 Ανεργία Αρνητικό ρεκόρ τετραετίας αποτελούν οι 25.000 θέσεις εργασίας που χάθηκαν τον Ιανουάριο, σύμφωνα με το ισοζύγιο προσλήψεων-απολύσεων του συστήματος ΕΡΓΑΝΗ που αναμένεται να ανακοινωθεί αύριο από το υπουργείο...
 ΝΕΑ Newsroom - 15/02/2017 11:37
 ΟΑΕΔ Εκτός λειτουργίας παραμένει από χθες, 14 Φεβρουαρίου, η επίσημη ιστοσελίδα του ΟΑΕΔ. Ο λόγος όπως όλα δείχνουν είναι ότι αναρτήθηκαν οι 24.251 θέσεις εργασίας πλήρους απασχόλησης από το Πρόγραμμα...
 ΘΕΣΕΙΣ ΕΡΓΑΣΙΑΣ Newsroom - 14/02/2017 17:29
 ΟΑΕΔ-Θέσεις εργασίας του Γιάννη Φώσκολου OAED: Με πέντε προγράμματα τα οποία θα απευθύνονται συνολικά σε 42.000 ανέργους και θα πλαισιώσουν τη Νέα Γενιά Κοινωφελούς Εργασίας (24.000 θέσεις) κλείνει η βεντάλια των...
 ΘΕΣΕΙΣ ΕΡΓΑΣΙΑΣ Newsroom - 14/02/2017 16:52
 ΟΑΕΔ-ΑΠΟΤΕΛΕΣΜΑΤΑ ΚΟΙΒΩΦΕΛΟΥΣ ΕΡΓΑΣΙΑΣ Ειδήσεις: Τους προσωρινούς πίνακες για το πρόγραμμα Κοινωφελούς Χαρακτήρα σε όλους τους Δήμους της χώρας, ανάρτησε σήμερα στην ιστοσελίδα του ο ΟΑΕΔ (oaed.gr). ΟΑΕΔ Πρόγραμμα: Σύμφωνα με την...
 1...135136137...146Σελίδα 136 από 146


text:
Σύσκεψη εργασίας Επιμελητηρίου και ΟΑΕΔ | palmosipirou.gr
 Tag: ΕΠΙΜΕΛΗΤΗΡΙΟ, ΟΑΕΔ, ΣΥΣΚΕΨΗ
 Σύσκεψη Εργασίας πραγματοποιήθηκε στις 20 Μαρτίου 2014 στα Γραφεία του Επιμελητηρίου Ιωαννίνων, μεταξύ της Διοικητικής Επιτροπής του Επιμελητηρίου Ιωαννίνων και αντιπροσωπείας του ΟΑΕΔ ΗΠΕΙΡΟΥ.
 Αναπτύχθηκε γόνιμος διάλογος για τις δυνατότητες συνεργασίας και ανταλλαγή απόψεων για το πώς θα μπορούσαν οι Δράσεις και τα Προγράμματα του ΟΑΕΔ να ωφελήσουν την ανάπτυξη του Επιχειρηματικού Τομέα της περιοχής μας και για τις πιθανές συνέργειες που θα μπορούσαν να αναπτυχθούν μεταξύ των δύο Οργανισμών.
 Μεταξύ άλλων, η Διοίκηση του Επιμελητηρίου Ιωαννίνων ζήτησε την επαναπροκήρυξη του Προγράμματος για την διατήρηση των θέσεων εργασίας, που είχε χαρακτηριστεί επιτυχημένο, την έκδοση Προγραμμάτων που να σχετίζονται με τα Παραδοσιακά Επαγγέλματα του Νομού μας, την διαρκή εκπαίδευση των επαγγελματιών, την διμερή Συμφωνία Επιμελητηρίων και ΟΑΕΔ υπέρ των νέων επαγγελματιών και ζήτησε από τον ΟΑΕΔ ποιο φιλικό περιβάλλον και αυστηρότερη τήρηση της Νομοθεσίας για τους ανέργους.
 Η Σύσκεψη θεωρήθηκε επιτυχής και συμφωνήθηκε να ακολουθήσουν και περαιτέρω συσκέψεις με ειδικά θέματα.
 Η αντιπροσωπεία του ΟΑΕΔ αποτελούταν από: τον Περιφερειακό Δ/ντή ΟΑΕΔ Ηπείρου κο Φωκά Πανούλα, την κα Ελευθερία Λαγού Προϊσταμένη ΟΑΕΔ-ΚΠΑ2 Ιωαννίνων, την κα Ελένη Ζέρβα Εργασιακή Σύμβουλο ΟΑΕΔ-ΚΠΑ2 Ιωαννίνων και την κα Άννα Τσόγκα Υπεύθυνη του Γραφείου Διασύνδεσης του ΟΑΕΔ Ηπείρου.
 Από το Επιμελητήριο Ιωαννίνων συμμετείχαν: ο Πρόεδρος Δρ. Δημητρίου Δημήτριος, ο Α’ Αντιπρόεδρος κος Μήτσης Ιωάννης, ο Β’ Αντιπρόεδρος κος Χρυσοστόμου Ευθύμιος, ο Γενικός Γραμματέας κος Αναγνώστου Νικόλαος, ο Οικονομικός Επόπτης κος Βασιλείου Βασίλειος και ο Διευθυντής κος Δασκαλόπουλος Ιωάννης.


text:
ΤΟ ΝΕΟ ΑΣΦΑΛΙΣΤΙΚΟ ΣΥΝΤΑΞΙΟΔΟΤΙΚΟ ΣΥΣΤΗΜΑ ΣΕ ΙΔΙΩΤΙΚΟ ΚΑΙ ΔΗΜΟΣΙΟ ΤΟΜΕΑ: ΟΛΟΚΛΗΡΗ Η ΕΓΚΥΚΛΙΟΣ ΤΟΥ ΟΑΕΔ ΓΙΑ ΤΗΝ ΑΥΤΑΣΦΑΛΙΣΗ ΣΤΟ ΙΚΑ ΑΠΟΛΥΟΜΕΝΩΝ ΗΛΙΚΙΑΣ 55-64 ΕΤΩΝ ΜΕ ΣΥΜΜΕΤΟΧΗ ΤΟΥ ΠΡΩΗΝ ΕΡΓΟΔΟΤΗ
 ΟΛΟΚΛΗΡΗ Η ΕΓΚΥΚΛΙΟΣ ΤΟΥ ΟΑΕΔ ΓΙΑ ΤΗΝ ΑΥΤΑΣΦΑΛΙΣΗ ΣΤΟ ΙΚΑ ΑΠΟΛΥΟΜΕΝΩΝ ΗΛΙΚΙΑΣ 55-64 ΕΤΩΝ ΜΕ ΣΥΜΜΕΤΟΧΗ ΤΟΥ ΠΡΩΗΝ ΕΡΓΟΔΟΤΗ
 Δημοσιεύτηκε η νέα εγκύκλιος του ΟΑΕΔ σχετικά με την αυτασφάλιση των απολυόμενων ηλικίας 55-64 ετών, που διευκρινίζει τα της υπουργικής αποφάσεως Κουτρουμάνη που έχουμε δημοσιεύσει σε προηγούμενη ανάρτηση.
 Σύμφωνα με την παραπάνω, οι εργαζόμενοι, οι οποίοι είναι ασφαλισμένοι στο ΙΚΑ-ΕΤΑΜ και είναι ηλικίας 55-64 ετών, των οποίων η σύμβαση εργασίας αορίστου χρόνου, πλήρους ή μερικής απασχόλησης, καταγγέλεται, ανεξάρτητα αν πρόκειται για ομαδικές ή μεμονωμένες απολύσεις, από ιδιωτικές επιχειρήσεις και γενικά εργοδότες του ιδιωτικού τομέα, και εφόσον έχουν πραγματοποιήσει τουλάχιστον 4.500 ημέρες ή 15 έτη ασφάλισης σε οποιονδήποτε φορέα κύριας ασφάλισης και παραμένουν άνεργοι, έχουν το δικαίωμα αυτασφάλισης στο ΙΚΑ-ΕΤΑΜ.
 Η άσκηση του δικαιώματος αυτασφάλισης μπορεί να γίνει εντός 60 ημερών από την ημερομηνία καταγγελίας της σύμβασης.Όσοι απολυθέντες δεν έχουν ασκήσει το δικαίωμα αυτό εντός της ανωτέρω προθεσμίας μετά τη δημοσίευση του ν.3863/2010 τους παρέχεται η δυνατότητα να το ασκήσουν εντός 60 ημερών από τη δημοσίευση της Υ.Α. Κουτρουμάνη, η οποία δημοσιεύτηκε, όπως έχουμε αναφέρει σε προηγούμενη ανάρτησή μας, στις 13.10.2011, μπορούν επομένως να το ασκήσουν μέχρι τις 13.12.2011.
 Οι απολυθέντες ασφαλίζονται για τον κλάδο σύνταξης και για τον κλάδο ασθένειας σε είδος του ΙΚΑ-ΕΤΑΜ.Στο κόστος της αυτασφάλισης υποχρεούται να συμμετέχει ο πρώην εργοδότης-καταγγέλλων τη σύμβαση με:
 α.το 50% του κόστους αυτασφάλισης για ασφαλισμένους που έχουν συμπληρώσει το 55ο έτος συμπληρωμένο έως 60 ετών και για χρονικό διάστημα μέχρι τη συμπλήρωση του απαιτούμενου ορίου ηλικίας αλλά και των απαιτούμενων ημερών ασφάλισης για λήψη πλήρους σύνταξης γήρατος εξ ιδίου δικαιώματος και μέχρι 3 χρόνια κατ' ανώτατο όριο.
 β.το 80% του κόστους αυτασφάλισης για ασφαλισμένους που έχουν συμπληρώσει το 60ό έτος έως και το 64ο έτος της ηλικίας τους και για χρονικό διάστημα μέχρι τη συμπλήρωση τόσο του απαιτούμενου ορίου ηλικίας αλλά και των ημερών ασφάλισης για λήψη πλήρους σύνταξης γήρατος εξ ιδίου δικαιώματος και μέχρι 3 χρόνια κατ' ανώτατο όριο.
 Την κάλυψη του υπολειπόμενου κόστους της αυτασφάλισης αναλαμβάνει ο ΟΑΕΔ, για όσο χρόνο υφίσταται η υποχρέωση καταβολής από τον πρώην εργοδότη, και για ποσοστό 50% ή 20% του κόστους αυτασφάλισης.
 Δικαιούχοι για ένταξη στο καθεστώς αυτασφάλισης είναι οι ασφαλισμένοι των οποίων η σύμβαση εξαρτημένης εργασίας αορίστου χρόνου, πλήρους ή μερικής απασχόλησης, καταγγέλεται από 15.7.2010 μέχρι και 31.12.2012 εφόσον:
 α.έχουν πραγματοποιήσει συνολικά 4.500 ημέρες ή 15 έτη ασφάλισης σε οποιονδήποτε φορέα κύριας ασφάλισης.
 β.έχουν συμπληρώσει κατά την ημερομηνία καταγγελίας της σύμβασης το 55ο έτος της ηλικίας τους και δεν έχουν υπερβεί κατά την ίδια ημερομηνία το 64ο έτος.
 γ.παραμένουν άνεργοι εγγεγραμμένοι στον ΟΑΕΔ.
 δ.υποβάλλουν αίτηση στο αρμόδιο υποκατάστημα του ΙΚΑ-ΕΤΑΜ εντός 60 ημερών από την καταγγελία της σύμβασης εργασίας.Για απολυθέντες από 15.7.2010 μέχρι 4.8.2011 η προθεσμία για εγγραφή στον ΟΑΕΔ και υποβολή αίτησης στο ΙΚΑ-ΕΤΑΜ είναι 60 ημέρες από τη δημοσίευση της Υ.Α., δηλαδή μέχρι τις 13.12.2011.
 α.οι συνταξιούχοι εξ ιδίου δικαιώματος όλων των φορέων


text:
ασφάλισης και του Δημοσίου, καθώς και όσοι έχουν συμπληρώσει αθροιστικά κατά το χρόνο καταγγελίας της σύμβασης εργασίας τόσο τον απαιτούμενο αριθμό ημερών ασφάλισης όσο και το όριο ηλικίας για λήψη πλήρους σύνταξης εξ ιδίου δικαιώματος.
 β.οι απολυόμενοι από επιχειρήσεις που διέπονται, σε ό,τι αφορά την πρόσληψη του προσωπικού τους, από τις διατάξεις του νόμου 2190/1994.
 γ.οι κατ' οίκον εργαζόμενοι, όπως αναφέρονται στην περίπτωση α της παραγράφου 1 του άρθρου 20 του ν.3863/2010.
 δ.οι απολυόμενοι των οποίων η σύμβαση καταγγέλθηκε από υπαιτιότητά τους
 ε.οι απολυόμενοι των οποίων ο εργοδότης είναι σύζυγος ή συγγενής Α' βαθμού.
 Σύμφωνα με τα ανωτέρω οι αρμόδιες υπηρεσίες του ΟΑΕΔ θα εκδίδουν στους αναφερόμενους δικαιούχους, βεβαίωση στην οποία θα αναφέρεται ότι εμπίπτουν στις διατάξεις του άρθρου 66 του ν.3996/2011. Επιπρόσθετα οι αρμόδιες υπηρεσίες του ΟΑΕΔ θα προβαίνουν στη θεώρηση αντιγράφου της καταγγελίας σύμβασης εργασίας του δικαιούχου.
 Αναρτήθηκε από ΔΙΚΗΓΟΡΙΚΟ ΓΡΑΦΕΙΟ ΔΗΜΗΤΡΙΟΣ Κ. ΝΟΥΣΚΑΣ ΚΑΙ ΣΥΝΕΡΓΑΤΕΣ ΔΙΚΗΓΟΡΟΣ ΕΡΓΑΤΟΛΟΓΟΣ ΝΟΥΣΚΑΣ ΕΙΔΙΚΕΥΣΗ ΣΕ ΑΣΦΑΛΙΣΤΙΚΟ ΚΑΙ ΣΥΝΤΑΞΙΟΔΟΤΙΚΟ ΔΙΚΑΙΟ ΑΘΗΝΑ-ΘΕΣΣΑΛΟΝΙΚΗ στις 22:55
 Ετικέτες ΔΙΚΗΓΟΡΟΣ ΕΡΓΑΤΟΛΟΓΟΣ ΣΥΝΤΑΞΕΙΣ ΑΥΤΑΣΦΑΛΙΣΗ 55-64 ΕΤΩΝ


text:
Δώρο Χριστουγέννων ΟΑΕΔ 2013 | ΟΕΣΗ
 « Προκήρυξη του ΟΑΕΔ για 8.067 θέσεις Πτυχιούχων και 27.948 συνολικά.-Τι να...
 Τα νέα μέτρα-Τι περικοπές γίνονται σε μισθούς/συντάξεις/δημόσιο »
 Δώρο Χριστουγέννων ΟΑΕΔ 2013
 O ΟΑΕΔ παρέχει κάθε χρόνο στους επιδοτούμενους άνεργους Δώρο Χριστουγέννων ίσο με το ποσό του μηνιαίου επιδόματος ανεργίας εαν έχουν πάρει επίδομα ανεργίας απο 1 Μαΐου εως 31 Δεκεμβρίου 2013 και αναλογία εφόσον υπάρχει μικρότερη διάρκεια επιδότησης .
 Έτσι και φέτος θα καταβληθεί το δώρο Χριστουγέννων για το 2013 από τον ΟΑΕΔ . Το Δώρο Χριστουγέννων θα δοθεί από 18 έως 23 Δεκεμβρίου από τον ΟΑΕΔ στους δικαιούχους Το ποσό που δικαιούνται οι επιδοτούμενοι άνεργοι είναι ίσο με το επίδομα ανεργίας εφόσον έπαιρναν το βοήθημα από 1ης Μαΐου μέχρι 31 Δεκεμβρίου 2013.
 Εφόσον έπαιρναν επίδομα για διάστημα μικρότερο από το παραπάνω θα δικαιούνται οικονομική ενίσχυση ίση με τρία (3) ημερήσια επιδόματα ανεργίας για κάθε μήνα επιδότησης. Την ακριβή ημερομηνία καταβολής του δώρου θα την δημοσιεύσουμε όταν υπάρξει ανακοίνωση από τον ΟΑΕΔ


text:
Ξηρομεριτικη Ματια: Εμπλοκή με τα αποτελέσματα κοινωφελούς εργασίας ΟΑΕΔ απο προβλήματα στις διασταυρώσεις.
 Εμπλοκή με τα αποτελέσματα κοινωφελούς εργασίας ΟΑΕΔ απο προβλήματα στις διασταυρώσεις.
 Εμπλοκή παρουσιάστηκε στα αποτελέσματα και την ανάρτηση των προσωρινών πινάκων, για τους δικαιούχους που αναμένεται να καλύψουν τις 32.433 θέσεις κοινωφελούς εργασίας ΟΑΕΔ διάρκειας πέντε μηνών, σε δήμους και περιφέρειες όλης της χώρας
 Επίσης, προέκυψε πρόσθετο πρόβλημα και με διασταυρώσεις στοιχείων που έπρεπε να γίνουν από τη Γενική Γραμματεία Πληροφοριακών Συστημάτων (ΓΓΠΣ) και την Ηλεκτρονική Διακυβέρνηση Κοινωνικής Ασφάλισης (ΗΔΙΚΑ). Πηγές του Οργανισμού εκτιμούσαν ότι τελικά, τα προβλήματα αυτά θα ξεπεραστούν και γίνονται προσπάθειες έως την Παρασκευή να πραγματοποιηθεί η ανάρτηση των προσωρινών πινάκων, χωρίς να είναι όμως βέβαιο.
 Αξίζει να επισημανθεί ότι οι προσπάθειες που καταβάλλει ο ΟΑΕΔ κινούνται στην κατεύθυνση να υπάρξουν όσο γίνεται πιο λίγες ενστάσεις, έτσι ώστε να μην προκύψει άλλη καθυστέρηση.
 Όμως ακόμα και έτσι, δεκάδες χιλιάδες άνεργοι περιμένουν με αγωνία για να δουν αν θα πιάσουν δουλειά ή όχι και ζουν καθημερινά το «μαρτύριο της σταγόνας». Να τονιστεί ότι μετά την υποβολή των ενστάσεων θα πρέπει να εξεταστούν από αρμόδια επιτροπή του ΟΑΕΔ, για να προκύψουν στη συνέχεια οι οριστικοί πίνακες δικαιούχων.
 Εμπλοκή παρουσιάστηκε στα αποτελέσματα και την ανάρτηση των προσωρινών πινάκων, για τους δικαιούχους που αναμένεται να καλύψουν τις 32.433 θέσεις κοινωφελούς εργασίας ΟΑΕΔ διάρκειας πέντε μηνών, σε δήμους και περιφέρειες όλης της χώρας Η καθυστέρηση στην αποστολή των σχετικών θέσεων απασχόλησης, από πάρα πολλούς δήμους, αλλά και περιφέρειες, είχε ως αποτέλεσμα να μην μπορεί ο ΟΑΕΔ να αναρτήσει τους προσωρινούς πίνακες. Επίσης, προέκυψε πρόσθετο πρόβλημα και με διασταυρώσεις στοιχείων που έπρεπε να γίνουν από τη Γενική Γραμματεία Πληροφοριακών Συστημάτων (ΓΓΠΣ) και την Ηλεκτρονική Διακυβέρνηση Κοινωνικής Ασφάλισης (ΗΔΙΚΑ). Πηγές του Οργανισμού εκτιμούσαν ότι τελικά, τα προβλήματα αυτά θα ξεπεραστούν και γίνονται προσπάθειες έως την Παρασκευή να πραγματοποιηθεί η ανάρτηση των προσωρινών πινάκων, χωρίς να είναι όμως βέβαιο Βέβαια υπάρχουν 192.571 άνεργοι που έχουν υποβάλλει αιτήσεις συμμετοχής στο εν λόγω πρόγραμμα πεντάμηνης απασχόλησης, που περιμένουν κυριολεκτικά σε «αναμμένα κάρβουνα» για να δουν εάν θα βρίσκονται στους δικαιούχους ή όχι. Αξίζει να επισημανθεί ότι οι προσπάθειες που καταβάλλει ο ΟΑΕΔ κινούνται στην κατεύθυνση να υπάρξουν όσο γίνεται πιο λίγες ενστάσεις, έτσι ώστε να μην προκύψει άλλη καθυστέρηση. Όμως ακόμα και έτσι, δεκάδες χιλιάδες άνεργοι περιμένουν με αγωνία για να δουν αν θα πιάσουν δουλειά ή όχι και ζουν καθημερινά το «μαρτύριο της σταγόνας». Να τονιστεί ότι μετά την υποβολή των ενστάσεων θα πρέπει να εξεταστούν από αρμόδια επιτροπή του ΟΑΕΔ, για να προκύψουν στη συνέχεια οι οριστικοί πίνακες δικαιούχων.
 Ανώνυμος 11 Μαΐου 2015 - 9:16 μ.μ.
 γιατί άραγε τα άργησαν οι δήμοι ..δεν τα βγάζει το ΟΑΕΔ;;;
 Βασίλη ξέρεις ο δικος μας τι έκανε;;;
 Βασίλης Πολυζος 12 Μαΐου 2015 - 3:39 μ.μ.
 Αγαπητέ φίλε./η για να μην δημιουργούνται εντυπώσεις απ ́ο'τι ρώτησα και έμαθα ο δήμος μας οπως και όλοι οι δήμοι της χώρας δεν εμπλέκονται καθόλου στην διαδικασία, η οποία είναι αποκλειστική αρμοδιότητα του ΟΑΕΔ, δηλαδη τα μόρια του καθενός τα βγάζει ο ΟΑΕΔ. Αυτό είναι το σωστό.


text:
Δελτίο Τύπου ΟΑΕΔ – Επαγγελματικές Σχολές με αμειβόμενη πρακτική άσκηση στις ΕΠΑΣ Μαθητείας ΟΑΕΔ – Πανελλήνια Ομοσπονδία Εργοληπτών Ηλεκτρολόγων
 Home / Επίκαιρο σχόλιο / Δελτίο Τύπου ΟΑΕΔ – Επαγγελματικές Σχολές με αμειβόμενη πρακτική άσκηση στις ΕΠΑΣ Μαθητείας ΟΑΕΔ
 Grammateia 2 εβδομάδες ago Επίκαιρο σχόλιο, Π.Ο.Σ.Ε.Η Leave a comment 108 Views
 Σας κοινοποιούμε Δελτίο Τύπου του ΟΑΕΔ σχετικό με την ηλεκτρονική υποβολή αιτήσεων για την εισαγωγή μαθητών και μαθητριών στις Επαγγελματικές Σχολές (ΕΠΑΣ) Μαθητείας του ΟΑΕΔ για το σχολικό έτος 2020-21, στις οποίες συμπεριλαμβάνονται και οι Σχολές Μαθητείας Τεχνιτών Ηλεκτρολογικών Εργασιών. Οι ηλεκτρονικές αιτήσεις ξεκίνησαν στις 10.07.2020 και υποβάλλονται μέχρι και τις 13.09.2020.
 Παρακαλούμε να προωθήσετε το Δελτίο Τύπου του ΟΑΕΔ στα τοπικά μέσα μαζικής ενημέρωσης και προς τους συναδέλφους, προκειμένου να ενημερωθούν οι ενδιαφερόμενοι μαθητές για τις Επαγγελματικές Σχολές Μαθητείας του ΟΑΕΔ στον τομέα των Ηλεκτρολογικών Εργασιών για το σχολικό έτος 2020-21.
 ΟΑΕΔ-Δελτίο Τύπου Εγγραφές Σχολές Μαθητείας
 Next Ενημερωτικό Δελτίο – Κοινή Υπουργική Απόφαση για την υποχρεωτική χρήση μάσκας για τον περιορισμό της διασποράς του κορωνοϊού COVID-19


text:
ΟΑΕΔ, ο άχρηστος | SheBlogs.eu
 17.11.2009 - Updated 1.12.2011 - Μαίρη Χαρίσκου – 1 ΣΧΟΛΙΟ
 Δε ξέρω ποιες υπηρεσίες θεωρείτε άχρηστες στην Ελλάδα αλλά εγώ θεωρώ άχρηστο τον ΟΑΕΔ.
 Δε βρίσκω λόγο ύπαρξης της συγκεκριμένης υπηρεσίας με το όνομα αυτό.
 Οργανισμός Απασχολήσεως Εργατικού Δυναμικού είναι το πλήρες όνομα του κι εγώ μπορώ να σκεφτώ μερικά άλλα ονόματα να τον βαφτίσω. Θα μπορούσε να λέγεται “Οργανισμός Ταλαιπωρίας Ανέργων”, “Μάταια Όνειρα Ανέργων”, “Δίνουμε Επιδοτήσεις Αν Έχεις Φράγκα”, “Προσφορά Άχρηστων Σεμιναρίων για Μείωση του Ποσοστού Ανεργίας”, Προγράμματα Stage Επί Παραγγελία (μας τέλειωσε αυτό), “Δινουμε Επιδοτήσεις στο Αφεντικό σου Αρκεί να τον Βρεις Μονος Σου” και είμαι σίγουρη πως κι εσείς θα έχετε άπειρες ιδέες για να τον ξαναβαφτίσουμε.
 Το μόνο πράγμα που σίγουρα δε μπορεί να κάνει ο ΟΑΕΔ είναι να βρει δουλειά σε έναν άνεργο. Κι αυτό δεν είναι απλά κοινό μυστικό, το ξέρει και η κουτσή Μαρία πια.
 Χθες που λέτε πήγα στον ΟΑΕΔ για να βγάλω Κάρτα Ανεργίας. Όχι για να βρω δουλειά, αυτά είπαμε δε γίνονται και αν είχα 5-6 χιλιάρικα που χρειάζονται για να πάρεις επιδότηση ως ελεύθερος επαγγελματίας την έστηνα μόνη μου την επιχείριση και χωρίς το νταλκα του ΟΑΕΔ πάνω από το κεφάλι μου.
 Για το κολ@επίδομα που συζητάνε στα κανάλια πήγα. Δηλαδή για να είμαι περισσότερο ακριβής, για να μη με πρήζουν άλλο από το οικογενειακό μου περιβάλλον γιατί δεν έχω πάρει ποτέ κανένα βοήθημα του ΟΑΕΔ από όσα βγάζουν κατα καιρούς πήγα. Έφαγα πολύ πρήξιμο αυτές τις μέρες, ανυπόφορη κατάσταση.
 Φυσικά εκτός από μένα πήγαν και εκατοντάδες άλλα άτομα. Δε χωρούσαν μέσα και απέξω γινόταν πανικός. Όσο περίμενα, σκεφτόμουν που θα κρυφτούν όλοι αυτοί αν πιάσει καμιά βροχή, αλλά ευτυχώς ο καιρός ήταν καλός.
 Πήρα που λέτε το νουμεράκι μου κι έγραφε πως θα με εξυπηρετήσουν σε μισή ώρα. Μετά από περίπου 4 ώρες έφτασε η σειρά μου. Στο ενδιάμεσο την έβγαλα σε ένα παρκάκι νεκροταφείων όπου υπήρχαν τα πλησιέστερα παγκάκια.
 Μέσα στο παρκάκι είχε και δημόσιες τουαλέτες. Κλειστές με λαμαρίνες γιατί πήγαιναν λέει εκεί τα πρεζόνια. Το άτομο που με συνόδευε με το έτσι θέλω γιατί ήταν σίγουρο πως μετά από την πρώτη ώρα αναμονής θα τσάκιζαν τα νεύρα μου, θα έστελνα στο διάολο ολόκληρη την οικουμένη και θα γύρναγα σπίτι μου να κάνω καμιά σοβαρότερη δουλειά κάποια στιγμή κατουρήθηκε.
 Δε θέλω σχόλια για το κατούρημα, φυσιολογική λειτουργία είναι. Ξέρεις τι είναι να περιμένεις 4 ώρες στην ουρά; Ειδικά αν είσαι και σε κάπως προχωρημένη ηλικία η φούσκα σου μπορεί να κοντεύει να σπάσει ακόμα και στο δίωρο. Το να πας πίσω από κανένα δέντρο να κάνεις την ανάγκη σου το διαγράφουμε γιατί δεν έχουμε τόσα δέντρα στις πόλεις που να προσφέρουν κατάλληλη κάλυψη, οπότε χρειαζόμαστε τουαλέτες.
 Κι αφού οι δημόσιες τουαλέτες είναι κλειδαμπαρωμένες έχεις δυο λύσεις. Η πρώτη είναι να γίνεις κατουρίστας. Έτσι λέγαμε τους τουρίστες που πήγαιναν σε μαγαζιά μόνο για το κατούρημα. Η δεύτερη είναι να ψάξεις τουαλέτες μέσα στον ΟΑΕΔ που θεωρείται λογικότερη. Τι διάολο τόσο κόσμο έχουν στημένο να περιμένει στις ουρές κάθε μέρα δε γίνεται να μη


text:
το έχουν προβλέψει σκέφτεσαι.
 Ψάχνεις από εδώ, ψάχνεις από εκεί, δεν υπάρχει πουθενά η ένδειξη WC. Οκ ξανασκέφτεσαι θα διακόψω κάποιον υπάλληλο που εξυπηρετεί κάποιον άνεργο για να ρωτήσω που έχει τουαλέτες. Επειδή όμως δεν έχει τουαλέτες μια και θεώρησαν πως τους άνεργους δε τους πιάνει κόψιμο ποτέ, αν ο υπάλληλος είναι στις καλές του θα σε αφήσει να χρησιμοποιήσεις την τουαλέτα του προσωπικού η οποία είναι επιμελώς κρυμμένη χωρίς ίχνος ένδειξης της παρουσίας της. Σε διαφορετική περίπτωση προτείνω να κατεβάσεις τα βρακιά σου επιτόπου ανάμεσα στον κόσμο για να γίνεις και διάσημος.
 Κι αφού που λέτε ήρθε η σειρά μου κι άρχισε το τυπικό της διαδικασίας το οποίο σαφώς θα μπορούσα να κάνω και μόνη μου μέσα σε 2 λεπτά από το ιντερνετ αν ζούσαμε σε μια ιδανική Ελλάδα είπα στον υπάλληλο πως στο νέο site tου ΟΑΕΔ δε γράφει πουθενά πως βγάζεις κάρτα ανεργίας και τι δικαιολογητικά χρειάζονται.
 Παίρνει βαθιά ανάσα ο υπάλληλος με κοιτάζει με ένα περίεργο βλέμα και μου λέει ένα “Δε μου φαίνεται περίεργο” καιι στη συνέχεια κοιτάζει με πόνο ψυχής τον υπολογιστή που είχε μπροστά του. Φαίνεται πως σκέφτηκε ότι βρήκε τον κατάλληλο άνθρωπο να πει τον πόνο του και στο επόμενο δεκάλεπτο θάβαμε παρέα τον άχρηστο ΟΑΕΔ, ο καθένας από την πλευρά του.
 Δηλαδή και καλά έκανε γιατί αν προσπαθούσε να μου αλλάξει γνώμη και να με πείσει πως όλα λειτουργούν άψογα θα του περνούσα την οθόνη του υπολογιστή του κολάρο από τα νεύρα που είχα μετά από την τετράωρη αναμονή στα νεκροταφεία απέναντι.
 Μέσα σε όλα αυτά που έμαθα είναι πως πέρσι τους έφτιαξαν νέο πρόγραμμα στους υπολογιστές το οποίο αντί να είναι καλύτερο ως πιο σύγχρονο είναι κατά πολύ χειρότερο από το προηγούμενο και με λιγότερες λειτουργίες, ότι ακόμα ονειρεύονται την ημέρα που θα μπορούν να χρησιμοποιούν στοιχεία από κοινού με το ΙΚΑ ώστε να μπορούν να γίνονται οι απαραίτητες διασταυρώσεις κι ότι αυτή τη στιγμή στο μόνο που μπορούν να ελπίζουν είναι στο ότι μπορεί κάτι να αλλάξει με τον Παπανδρέου στην κυβέρνηση μια και συμπαθεί κάπως περισσότερο τις νέες τεχνολογίες.
 Φυσικά συμφώνησε μαζί μου πως δεν υπάρχει περίπτωση να μου βρουν δουλειά, μου έδωσε την άχρηστη κάρτα ανεργίας μου και γύρισα σπίτι μου αφού είχα χάσει όλη τη μέρα μου περιμένοντας σε άχρηστες ουρές που δεν οδηγούν πουθενά.
 Υ.Γ. Ο web designer του νέου portal του ΟΑΕΔ είναι τόσο κάγκουρας που δε μπήκε ουτε καν στον κόπο να κόψει το λογότυπο. Για να το βάλω στη δημοσίευση αναγκάστηκα να το κόψω μόνη μου, αι στα διάλα δηλαδή....


text:
Τι απαντά ο ΟΑΕΔ για τις καθυστερήσεις στις πληρωμές 30.333 ανέργων
 info@enikonomia.gr (Enikonomia.gr) http://www.enikonomia.gr/timeliness/218245,ti-apanta-o-oaed-gia-tis-kathysteriseis-stis-pliromes-30333-anerg.html http://media.enikonomia.gr/data/photos/resized/125_218245_f42c28af54-85af25e745d6a1ed.jpg Ανακοίνωση σχετικά με τις πληρωμές .. 7/12/2019 8:39:49 PM 7/12/2019 8:39:49 PM
 δημοσιεύθηκε: 12/07/2019 20:39
 Ανακοίνωση σχετικά με τις πληρωμές Ιουνίου 2019 του Προγράμματος Κοινωφελούς χαρακτήρα του ΟΑΕΔ για τις 30.333 θέσεις πλήρους απασχόλησης εξέδωσε σήμερα ο Οργανισμός.
 Παράλληλα ο Οργανισμός εξηγεί πως υπάρχει αυτή η καθυστέρηση επειδή πρέπει να υπολογιστούν με ακρίβεια οι επιπλέον ημέρες απασχόλησης για την τετράμηνη παράταση του προγράμματος και πρόσθεσε πως εντός των αμέσως επόμενων ημερών θα γίνει γνωστή η ημερομηνία καταβολής των αποδοχών στους ωφελούμενους.
 Ακολουθεί ολόκληρη η ανακοίνωση του ΟΑΕΔ
 "Προκειμένου να υπολογιστούν με ακρίβεια οι επιπλέον ημέρες απασχόλησης για την τετράμηνη παράταση του προγράμματος Κοινωφελούς Χαρακτήρα «Προώθηση της Απασχόλησης, μέσω Προγραμμάτων Κοινωφελούς Χαρακτήρα, συμπεριλαμβανομένης της κατάρτισης των συμμετεχόντων σε Δήμους, Περιφέρειες και Κέντρα Κοινωνικής Πρόνοιας για 30.333 θέσεις πλήρους απασχόλησης» και προς αποφυγήν τεχνικών σφαλμάτων, θα υπάρξει ολιγοήμερη καθυστέρηση στην καταβολή των αποδοχών στους ωφελούμενους του για τον μήνα Ιούνιο 2019. Εντός των αμέσως επόμενων ημερών θα γίνει γνωστή η ημερομηνία καταβολής των αποδοχών στους ωφελούμενους".
 #ΟΑΕΔ #ΚΑΘΥΣΤΕΡΗΣΕΙΣ #ΠΛΗΡΩΜΕΣ #ΑΝΕΡΓΟΙ
 Αρχίζει σήμερα το πρόγραμμα αυτοαπασχόλησης του ΟΑΕΔ για 10.000 ανέργους - Ποιοι μπορούν να ενταχθούν
 ΟΑΕΔ: Αντίστροφη μέτρηση για το πρόγραμμα ενίσχυσης 10.000 ανέργων - Όλες οι λεπτομέρειες
 Επιδότηση 10.000 ανέργων με έως και 12.000 ευρώ - Πότε αρχίζουν οι αιτήσεις στον ΟΑΕΔ
 Νέο πρόγραμμα για 10.000 ανέργους που θέλουν να ανοίξουν δική τους επιχείρηση - Οι δικαιούχοι και οι προϋποθέσεις
 ΟΑΕΔ: Παράταση στις αιτήσεις για το νέο πρόγραμμα επιδότησης θέσεων εργασίας
 ΟΑΕΔ: Τι ισχύει για τα ασφαλιστικά κενά και το επίδομα εργασίας
 Νέο πρόγραμμα κατάρτισης ανέργων - Πότε αρχίζουν οι αιτήσεις - Το επίδομα που θα λάβουν


text:
Υπουργείο Εσωτερικών – ΥΠΕΣ
 Δελτία Τύπου 16.10.2019
 Δελτία Τύπου 15.10.2019
 Δελτία Τύπου 14.10.2019
 Δελτία Τύπου 15.10.2019 Συνάντηση Θεοδωρικάκου με την Εθνική Ομοσπ...
 Δελτία Τύπου 15.10.2019 Συναντήσεις του Γ.Γ. Εσωτερικών κ. Σταυρια...
 Δελτία Τύπου 14.10.2019 Στην Καλαμάτα ο ΓΓ Εσωτερικών Μιχάλης Σταυ...
 Αποκ. Διοίκηση – Αυτοδιοίκηση
 Ιστοσελίδα πρώην Υπ. Διοικ. Ανασυγκρότησης
 Ευρώπη για τους Πολίτες 2014 – 2020
 Επιχειρησιακά Προγράμματα Τοπικής Αυτοδιοίκησης
 Ευρωεκλογές 2019 Πληροφορίες Έλληνα εκλογέα κατοίκου Ε.Ε.
 Ειδικό Ληξιαρχείο Αθηνών
 Πρόταση αναθεώρησης του θεσμικού πλαισίου της Τοπ. Αυτοδιοίκησης
 Αποφάσεις Από Διαύγεια ΕγκύκλιοιΠΔ - ΑποφάσειςΔιαγωνισμοίΠροκηρύξειςΈγγραφαΔικαστικές Αποφάσεις
 16.10.2019 Αρ. Πρ. 72449 Εντολή μεταφοράς πιστώσεων για τη χρηματοδότηση έργου του Δήμου Παγγαίου (Ν. Καβάλας) του Προγράμματος «ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙ «Επισκευή, συντήρηση σχολικών κτιρίων & αύλειων χώρων και λοιπές δράσεις». Αρχείο Απόφασης ΑΔΑ: Ψ6ΩΓ465ΧΘ7-ΣΙΝ | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 16.10.2019 Αρ. Πρ. 72393 Εντολή μεταφοράς πιστώσεων για τη χρηματοδότηση έργου του Δήμου Αργοστολίου (Ν. Κεφαλληνίας) του Προγράμματος ««ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙΙ «Προμήθεια – Τοποθέτηση εξοπλισμού για την αναβάθμιση παιδικών χαρών των δήμων της χώρας» Αρχείο Απόφασης ΑΔΑ: 6ΨΜΗ465ΧΘ7-7Ρ8 | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 16.10.2019 Αρ. Πρ. 72304 Εντολή μεταφοράς πιστώσεων για τη χρηματοδότηση έργου του Δήμου Κιλκίς (Ν. Κιλκίς) του Προγράμματος «ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙ «Επισκευή, συντήρηση σχολικών κτιρίων & αύλειων χώρων και λοιπές δράσεις». Αρχείο Απόφασης ΑΔΑ: 68Ξ8465ΧΘ7-ΓΨΨ | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 16.10.2019 Αρ. Πρ. 72283 Εντολή μεταφοράς πιστώσεων για τη χρηματοδότηση έργου του Δήμου Τεμπών (Ν. Λάρισας) του Προγράμματος «ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙ «Επισκευή, συντήρηση σχολικών κτιρίων & αύλειων χώρων και λοιπές δράσεις». Αρχείο Απόφασης ΑΔΑ: 6Μ1Η465ΧΘ7-ΡΙΓ | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 16.10.2019 Αρ. Πρ. 72271 Εντολή μεταφοράς πιστώσεων για τη χρηματοδότηση έργου του Δήμου Πλατανιά (Ν. Χανίων) του Προγράμματος «ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙ «Επισκευή, συντήρηση σχολικών κτιρίων & αύλειων χώρων και λοιπές δράσεις». Αρχείο Απόφασης ΑΔΑ: Ψ9ΜΤ465ΧΘ7-7ΦΥ | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 16.10.2019 Αρ. Πρ. 72261 Εντολή μεταφοράς πιστώσεων για τη χρηματοδότηση έργου του Δήμου Βύρωνα (Ν. Αττικής) του Προγράμματος «ΦΙΛΟΔΗΜΟΣ ΙΙ», στο πλαίσιο της Πρόσκλησης ΙΙ «Επισκευή, συντήρηση σχολικών κτιρίων & αύλειων χώρων και λοιπές δράσεις». Αρχείο Απόφασης ΑΔΑ: ΩΕΩΓ465ΧΘ7-Σ3Π | Είδος: ΕΓΚΡΙΣΗ ΠΡΟΥΠΟΛΟΓΙΣΜΟΥ | Θεμ. Κατηγορία: ΔΗΜΟΣΙΟΝΟΜΙΚΑ
 Παλαιότερες Αποφάσεις
 23.09.2019 Αρ. Πρ. 105 Κατάργηση καταχώρησης στοιχείων Ισολογισμού Δήμων στη Διαδικτυακή Βάση Δεδομένων του ΥΠ.ΕΣ. – Αποκλειστική λήψη των συγκεκριμένων οικονομικών στοιχείων από τον Κόμβο Διαλειτουργικότητας Αρχείο
 23.09.2019 Αρ. Πρ. 16414 BREXIT – Χειρισμός αιτημάτων κτήσης της ελληνικής ιθαγένειας Αρχείο
 13.09.2019 Αρ. Πρ. 63828 Εφαρμογή των διατάξεων του ν. 4623/2019 (Α ́134) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα». Αρχείο
 13.09.2019 Αρ. Πρ. 102 Συγκρότηση των διοικητικών συμβουλίων των νομικών προσώπων των Ο.Τ.Α. α’ και β’ βαθμού. Αρχείο
 10.09.2019 Αρ. Πρ. 100 Ενσωμάτωση του σχεδίου του προϋπολογισμού έτους 2020 των δήμων, των περιφερειών και των νομικών προσώπων δημοσίου δικαίου του υποτομέα των ΟΤΑ στη Διαδικτυακή Βάση Δεδομένων του Υπουργείου Εσωτερικών ΑρχείοΠίνακας Υπόχρεων Φορέων
 29.08.2019 Αρ. Πρ. 94 Απαραίτητες μεταβολές


text:
στο Μητρώο Πολιτών και οδηγίες για τη λειτουργία των υποσυστημάτων Δημοτολογίου, Μητρώου Αρρένων και Ληξιαρχείου των καταργούμενων και υπό σύσταση Δήμων Αρχείο
 Παλαιότερες Εγκύκλιοι
 14.10.2019 Αρ. Πρ. 72008 Τροποποίηση της υπ. αρ. 21203/22.3.2019 Υπουργικής Απόφασης (ΑΔΑ: ΩΝΕ5465ΧΘ7-ΡΝΘ) «Συγκρότηση των Α ́ και Β ́ κοινών Πειθαρχικών Συμβουλίων στην Περιφέρεια Κεντρικής Μακεδονίας Αρχείο
 14.10.2019 Αρ. Πρ. 72006 Τροποποίηση της υπ. αρ. 31025/22.4.2019 Υπουργικής Απόφασης (ΑΔΑ: 67Φ3465ΧΘ7-91Τ) «Συγκρότηση του Πειθαρχικού Συμβουλίου στην Περιφέρεια Θεσσαλίας» Αρχείο
 18.09.2019 Αρ. Πρ. 64702 Απόδοση εσόδων από τους Κεντρικούς Αυτοτελείς Πόρους έτους 2019 στις Περιφέρειες της Χώρας, προς κάλυψη δαπανών τους – Θ ́ Κατανομή έτους 2019. Αρχείο
 16.09.2019 Αρ. Πρ. 63907 Απόδοση εσόδων από τους Κεντρικούς Αυτοτελείς Πόρους έτους 2019, σε όλους τους Δήμους της Χώρας, προς κάλυψη λειτουργικών και λοιπών γενικών δαπανών τους – Θ ́ κατανομή έτους 2019. ΑρχείοΧρηματική εντολή της Θ ́ κατανομής έτους 2019Α ́ συμπληρωματική Χρηματική Εντολή της Θ' κατανομής έτους 2019
 21.08.2019 Αρ. Πρ. 59852 Απόδοση εσόδων από τους Κεντρικούς Αυτοτελείς Πόρους έτους 2019, σε όλους τους Δήμους της Χώρας, προς κάλυψη λειτουργικών και λοιπών γενικών δαπανών τους – Η ́ κατανομή έτους 2019. ΑρχείοΧρηματική Εντολή της Η ́ Κατανομής Έτους 2019
 21.08.2019 Αρ. Πρ. 59850 Απόδοση εσόδων από τους Κεντρικούς Αυτοτελείς Πόρους έτους 2019 στις Περιφέρειες της Χώρας, προς κάλυψη δαπανών τους – Η ́ Κατανομή έτους 2019. Αρχείο
 Παλαιότερες ΠΔ - Αποφάσεις
 26.08.2019 Αρ. Πρ. 60248 Πρόσκληση εκδήλωσης ενδιαφέροντος για κατάθεση οικονομικών προσφορών για την προμήθεια συσκευών (κονσόλες) και ακουστικών κεφαλής για τις ανάγκες του Τηλεφωνικού Κέντρου Υποδοχής (4000) του ΥΠ.ΕΣ. ΑρχείοΗμερομηνία Διενέργειας - 29.08.2019
 14.08.2019 Αρ. Πρ. 58992 Eπιχειρησιακά δώρα για την 84η Διεθνή έκθεση Θεσσαλονίκης. ΑρχείοΗμερομηνία Διενέργειας - 19.08.2019
 23.07.2019 Αρ. Πρ. 55341 Ματαίωση του ανοικτού διεθνούς ηλεκτρονικού διαγωνισμού για την παροχή υπηρεσιών καθαριότητας στα κτίρια στα οποία στεγάζονται οι υπηρεσίες του Υπουργείου Εσωτερικών και της Γενικής Γραμματείας Ισότητας των Φύλων για χρονικό διάστημα δύο (2) ετών, με δυνατότητα επέκτασης της σύμβασης για ένα (1) επιπλέον έτος. (CPV:90911200-08) ΑρχείοΗμερομηνία Διενέργειας - 01.01.1970
 28.06.2019 Αρ. Πρ. 49657 Πρόσκληση εκδήλωσης ενδιαφέροντος για κατάθεση οικονομικών προσφορών για την προμήθεια επίπλων ενόψει των επικείμενων βουλευτικών εκλογών της 7ης Ιουλίου 2019 ΑρχείοΗμερομηνία Διενέργειας - 01.07.2019
 27.06.2019 Αρ. Πρ. 48942 Προμήθεια τηλεπικοινωνιακών κυκλωμάτων ενόψει των βουλευτικών εκλογών της 7ης Ιουλίου 2019 ΑρχείοΗμερομηνία Διενέργειας - 28.06.2019
 26.06.2019 Αρ. Πρ. 48710 Πρόσκληση εκδήλωσης ενδιαφέροντος για κατάθεση οικονομικών προσφορών για την προμήθεια ηλεκτρολογικού εξοπλισμού – αναλωσίμων ενόψει των επικείμενων βουλευτικών εκλογών της 7ης Ιουλίου 2019 ΑρχείοΗμερομηνία Διενέργειας - 28.06.2019
 18.01.2018 Αρ. Πρ. 1758 Προκήρυξη πλήρωσης θέσεων ευθύνης επιπέδου Γενικής Διεύθυνσης για τη Γενική Διεύθυνση Εσωτερικών και Ηλεκτρονικής Διακυβέρνησης και τη Γενική Διεύθυνση Αποκέντρωσης και Τοπικής Αυτοδιοίκησης του Υπουργείου Εσωτερικών (τομέας Εσωτερικών), κατ’ εφαρμογή των διατάξεων των άρθρων 84-86 του Υπαλληλικού Κώδικα (ν.3528/2007), όπως ισχύει
 Αρχείο Αρχείο με ΑΔΑ
 18.01.2018 Αρ. Πρ. 1759 Προκήρυξη πλήρωσης θέσης ευθύνης επιπέδου Γενικής Διεύθυνσης για τη Γενική Διεύθυνση Οικονομικών Τοπικής Αυτοδιοίκησης και Αναπτυξιακής Πολιτικής του Υπουργείου Εσωτερικών (τομέας Εσωτερικών), κατ’ εφαρμογή των διατάξεων των άρθρων 84-86 του Υπαλληλικού Κώδικα (ν.3528/2007), όπως ισχύει
 18.01.2018 Αρ. Πρ. 1761 Πρόσκληση εκδήλωσης ενδιαφέροντος (16ΕΣ/2018)


text:
για την πλήρωση της θέσης του Διοικητικού Γραμματέα του Υπουργείου Εσωτερικών (Τομέας Εσωτερικών), κατ’ εφαρμογή των διατάξεων των άρθρων 6 και 7 του ν. 4369/2016 (Α ́ 33), όπως ισχύει
 18.01.2018 Αρ. Πρ. 1762 Πρόσκληση εκδήλωσης ενδιαφέροντος (17ΕΣ/2018) για την πλήρωση της θέσης του Τομεακού Γραμματέα Συντονισμού Διαχείρισης Αποβλήτων του Υπουργείου Εσωτερικών (Τομέας Εσωτερικών), κατ’ εφαρμογή των διατάξεων των άρθρων 6 και 7 του ν. 4369/2016 (Α ́ 33), όπως ισχύει
 18.01.2018 Αρ. Πρ. 1763 Πρόσκληση εκδήλωσης ενδιαφέροντος (18ΕΣ/2018) για την πλήρωση της θέσης του Τομεακού Γραμματέα Ισότητας των Φύλων του Υπουργείου Εσωτερικών (Τομέας Εσωτερικών), κατ’ εφαρμογή των διατάξεων των άρθρων 6 και 7 του ν. 4369/2016 (Α ́ 33), όπως ισχύει
 18.01.2018 Αρ. Πρ. 1764 Πρόσκληση εκδήλωσης ενδιαφέροντος (19ΕΣ/2018) για την πλήρωση της θέσης του Ειδικού Τομεακού Γραμματέα Ιθαγένειας του Υπουργείου Εσωτερικών (Τομέας Εσωτερικών), κατ’ εφαρμογή των διατάξεων των άρθρων 6 και 7 του ν. 4369/2016 (Α’ 33), όπως ισχύει Αρχείο
 11.10.2019 Αρ. Πρ. 71379 Αντιρρησίες Συνείδησης (Εναλλακτική Υπηρεσία) Αρχείο
 26.09.2019 Αρ. Πρ. 66848 Επικαιροποίηση της βάσης δεδομένων του ΥΠΕΣ για τις διεθνείς συνεργασίες των Δήμων και Περιφερειών της Χώρας Αρχείο
 24.09.2019 Αρ. Πρ. 66008 Τροποποίηση της 8440/2011 υπουργικής απόφασης «Καθορισμός λειτουργίας των σχολικών επιτροπών και ρύθμιση οικονομικών θεμάτων αυτών» (Β’ 318) ΑρχείοYA63967_ΦΕΚ Β 3537_20092019
 13.09.2019 Αρ. Πρ. 63913 Παροχή στοιχείων που αφορούν στους κύκλους κινητικότητας έτους 2018 ΑρχείοKINHSTAT2018_.xls
 11.09.2019 Αρ. Πρ. 63183 Ρυθμίσεις μεταβατικού χαρακτήρα για την μεταφορά μαθητών κατά το σχολικό έτος 2019 – 2020 Αρχείο
 13.08.2019 Αρ. Πρ. 58908 Γνωστοποίηση ρυθμίσεων του άρθρου 13 του ν. 4623/2019 (Α ́134) Αρχείο
 Παλαιότερες Έγγραφα
 2017 Αρ. Πρ. 3428 ΣτΕ 2017_3428
 2017 Αρ. Πρ. 3427 ΣτΕ 2017_3427
 2017 Αρ. Πρ. 773 ΣτΕ 2017_773
 2015 Αρ. Πρ. 4209 ΣτΕ 2015_4209
 2015 Αρ. Πρ. 3626 ΣτΕ 2015_3626
 2015 Αρ. Πρ. 3625 ΣτΕ 2015_3625
 Παλαιότερες Δικαστικές Αποφάσεις
 Καθένας έχει δικαίωμα συμμετοχής στην Κοινωνία της Πληροφορίας. Η διευκόλυνση της πρόσβασης στις πληροφορίες που διακινούνται ηλεκτρονικά, καθώς και της παραγωγής, ανταλλαγής και διάδοσης τους αποτελεί υποχρέωση του Κράτους, τηρουμένων πάντοτε των εγγυήσεων των άρθρων 9, 9Α και 19 Σύνταγμα της Ελλάδας, άρθρο 5α, παρ.2


text:
Στο επίκεντρο τα προβλήματα του ΟΑΕΔ Τρικάλων - Η ΕΡΕΥΝΑ
 Στο επίκεντρο τα προβλήματα του ΟΑΕΔ Τρικάλων
 ΤΟΠΙΚΑ21.09.2018 | 5:23 μμ
 Συνάντηση με τον υφυπουργό Εργασίας, Κοινωνικής Ασφάλισης και Κοινωνικής Αλληλεγγύης κ. Αθανάσιο Ηλιόπουλο είχε οι Τρικαλινοί βουλευτές του ΣΥΡΙΖΑ Παναγιώτα Δριτσέλη και Σάκης Παπαδόπουλος, με αντικείμενο την ενίσχυση του ΟΑΕΔ Τρικάλων, αλλά και των δομών που βρίσκονται υπό την εποπτεία του.
 Σύμφωνα με σχετική ενημέρωση οι δύο βουλευτές ανέλυσαν τα προβλήματα που εντόπισαν, κατά τις επαφές τους με στελέχη του Κέντρου Προώθησης Απασχόλησης του ΟΑΕΔ Τρικάλων, αλλά και με τους παιδαγωγούς και τους εργαζόμενους στον βρεφονηπιακό σταθμό του ΟΑΕΔ στην πόλη. Ιδιαίτερα, ως προς τα προβλήματα του βρεφονηπιακού σταθμού, ο υφυπουργός δεσμεύτηκε στο στόχο της άμεσης ενίσχυσης του και σε κτιριακό και σε στελεχιακό επίπεδο, ώστε να αυξηθεί σημαντικά η δυνατότητα φιλοξενίας νηπίων και να μπορέσει να προσφέρει απρόσκοπτα τις υπηρεσίες του, σε ακόμα περισσότερες οικογένειες.
 Παράλληλα, έγινε συζήτηση για τις τρέχουσες εξελίξεις στο πεδίο της απασχόλησης, με δεδομένη την θετική πορεία σε ότι αφορά την αποκλιμάκωση της ανεργίας στο 19%, την ενίσχυση της θέσης των εργαζομένων με τις νέες συλλογικές συμβάσεις εργασίας και την ψήφιση των ρυθμίσεων για την αύξηση του κατώτατου μισθού και την κατάργηση του υποκατώτατου. Όπως τονίστηκε, η αύξηση των μισθών των εργαζομένων, η εντατικοποίηση των ελέγχων στο πεδίο της αδήλωτης εργασίας και η αξιοποίηση σημαντικών χρηματοδοτήσεων για την ενίσχυση της απασχόλησης αποτελούν τα τρία βασικά εργαλεία για την ακόμα μεγαλύτερη μείωση της ανεργίας. Ιδιαίτερα ως προς το ζήτημα των νέων προγραμμάτων που μπορούν να συμβάλλουν σε αυτή την κατεύθυνση, ο Υφυπουργός αναφέρθηκε στα νέα προγράμματα του ΟΑΕΔ που είναι ανοικτά ή αναμένεται να ξεκινήσουν αυτή την περίοδο και τα οποία αφορούν σε τρεις πυλώνες. Στην επιβράβευση των επιχειρήσεων που διατηρούν θέσεις εργασίας, στην πρόσληψη νέων επιστημόνων και στην ενίσχυση της προσπάθειας επανεκκίνησης της επιχειρηματικής δράσης. Οι βουλευτές του ΣΥΡΙΖΑ, από την πλευρά τους, υπογράμμισαν την διαρκή θετική δράση του Υπουργείου Εργασίας, σε σχέση με την αποκατάσταση των μνημονιακών αδικιών στην αγορά εργασίας, ενώ τόνισαν την ανάγκη η προσπάθεια αυτή να συνεχιστεί και να ενταθεί όσο το δυνατόν περισσότερο.